Sare Berdeak inpaktuaren neurgailua ikastetxeetan – Sare Berdeak\nÁlvaro López de Callek Sare Berdeak osatzen duten gainerako pertsonei proposamen hau aurkezten die, sarea osatzen duten pertsonen eskutik garatu ahal izateko asmoz.\nIdeia hau bururatzearen arrazoi nagusia izan zen Sare Berdeaken azken bileran ondorengoa aipatu genuela: gazteak sartu nahi ditugu herritarrentzako erabakiak hartzen. Nire iritziz, proposamen honekin baino modu hoberik ez dago horretarako.\nIdeia originala ikastetxeetako ikasleei enpresetan eragina neurtzeko metodo bat garatzeko aukera ematea zen. Helburua enpresetan eragina neurtzeko metodologia bat garatzea izango litzateke eta karbono-aztarna, kontsumoa eta ingurumen-inpaktu positiboa zein negatiboa kalkulatzen ikastea.\nHorretarako, ikasleei aldez aurretik azaldu beharko litzaieke zer garatu behar duten. Parte hartzen dudan antolakuntzatik klase bakoitzari parte hartzen duen proiektu edo erronka osoa azaltzeko prest gaude saio batean.\nHala ere, topaketan, inpaktu-azterlan horiek beren ikastetxeetara gehiago bideratuta egiteko ideia sortu zen. Beraz, jarduera honen helburua ikastetxeetako ikasleak eguneroko jarduerek sortzen duten inpaktu negatiboa ezagutu, zuzendu eta hobetzeko gai izatea da. Adibidez: jangelan alferrik galtzen den janariaren estimazioa egiteko gai izatea, eta edukiontzi horira botatzen den ontzi bakoitzaren inpaktua kalkulatzea.\nHorrela, beren ekintzek izan ditzaketen ondorioetatik ikasteaz gain, etorkizunean baliagarri izango zaien zerbait egiten ikasiko dute. Enpresetan inpaktuaren neurketa gero eta gehiago dago indarrean , haien karbono-aztarna eta abar kalkulatzeko.\nGainera, ikastetxe horretarako iraunkortasunaren kalitate-zigilu bat ere izan daiteke, x baldintza betetzen dituela zehazten duena.\nIkasleek beren ikastetxearen erronka egin ondoren, amaierako lan bat antola genezake, benetako enpresa batekin lankidetzan egin daitekeena, eta ea gai diren lan horri ekiteko.\nErronka horri gizartean ikusgarritasuna emateko, prentsarekin hitz egin eta artikulu bat argitaratu ahal izango litzateke, ekimena, nondik datorren, sortzailea nor den eta abar azaltzeko.\nIdeia honi zure ekarpenak egin diezazkiokezu iruzkin bat idatziz. Proiektu proposamen hau Sare Berdeaken hurrengo topaketan jorratuko dugu.\n25 de azaroa de 2021 a 12:47\n25 de azaroa de 2021 a 13:31\n25 de azaroa de 2021 a 13:41\n25 de azaroa de 2021 a 13:50\n2 de abendua de 2021 a 11:42


Venceslao «Erresidentzietako egoera hobetzen duen dekretua bezala saldu nahi diguten arren lan-kargek lan-eskubideak urratzen dituzte» – Alternatiba\n“Erresidentzietako egoera hobetzen duen dekretu bat izango balitz bezala saldu nahi duten arren, ratioek ez dute hobera egiten, erritmoek eta lan-kargek lan-eskubideak urratzen dituzte eta Dekretuak oraindik ez ditu etxebizitza komunitarioak kontrolatzen. Honek, zuzenean, gure nagusiak zaintzeaz arduratzen diren profesionalen lan baldintzen prekarizazioa dakar”.\nArabak, gaur egun, 1.800 plaza pribatu ditu. Bestalde, Gizarte Ongizaterako Foru Erakundeak 1.069 plaza kudeatzen ditu: 779 erakundearenak dira eta beste 290ak zentro pribatuekin hitzartutakoak dira. Bitartean, ordea, itxaro-zerrenda 187 pertsonetakoa da.\n“Herrialde mailako hitzarmen baten aldeko urratsak eskatzen dituzte sindikatuek eta hitzarmen honekin lan baldintzak erregulatzea posible litzateke, prekarietatearekin eta ezberdintasunekin amaituz”, salatu du Venceslaok Batzar Nagusien kanpoaldean elkartuta zeuden langileei babesa adierazten zien bitartean. EH Bilduko batzarkideak gogoratu duenez, langile hauek 997 euro kobratzen dituzte hilean, urtean 1.792 ordu lan egiten dituzten bitartean. “Turnoak bikoizten dituzte, gaixorik jartzen badira ez dute ordezkapenik eta laguntzaile, sukaldari, garbitzaile eta erizain lanak egiten dituzte nahiz eta honetarako titulurik ez izan”.\nPresoei bideratuta dauden pisuetako hezitzaile-taldeek erantzun eske jarraitzen dute\nJakina denez, espetxeetako baldintzak oso gogorrak dira: 2019. urtean bost persona hil dira Zaballako espetxean. “Ez da posible Araban presoentzako baliabide espezifikorik ez izatea EAE-ko espetxe handiena herrialdean dagoenean. Estatu mailan aitzindariak diren baliabideetaz ari gara, preso dauden pertsonentzako oso lan garrantzitsua eskaintzen duten baliabideak”, salatu du EH Bilduk batzordean bertan.\nVenceslaok nabarmendu duenez, Aldundiak ez du baliabiderik bazterketa arriskuan dauden pertsonak artatzeko. “Aldunditik sarbide profila modu aldebakarrean aldatu zuten: jada ez dira presoentzako baliabide espezifikoak eta, horretaz gain, lurralde historikoan erroldatua egotea eskatzen da. Iruña Okako erroldak, ordea, ez du balio eta herri horretan dago Zaballako espetxea”.\nAldaketa hauek kritika asko jaso zituzten kaltetuetako langileen partetik. Izan ere, Venceslaok gogoratu duenez, arreta-profiletan emandako aldaketek artatutako pertsonei kalte egiten zieten.\nGaur egun, presoekin pisu ezberdinetan lanean dauden hezitzaile-taldeak Gizarte Ongizateko departamenduaren erantzun baten zain daude, erroldaren beharra beharrezkoa den edo ez jakiteko. “Aldundiak erabakiren bat hartzen duen bitartean, kalean egon daitezkeen presoak aude giltzapetuta: aipatutako baliabideei esker euren bizitza berregiteko aukera izango lukete”, ondorioztatu du EH Bilduk.\nAraba Azala Feminismoa Lana\nUrrea «Europaren politika ekonomikoak dira Mediterraneoa hobi komun handiena izatearen arduradun»\nGora Kurdistango YPJetan antolaturiko emakumeak! (Joxe Iriarte "Bikila")


Maskotak dietan? — Gaztezulo\nMaskotak dietan? Obesitatea uneko gaitz famatuena da, eta gizakiekin batera, etxeko animaliek ere sufritzen dute. Ba al dakizu detektatzen? https://www.gaztezulo.eus/albisteak/maskotak-dietan https://www.gaztezulo.eus/albisteak/maskotak-dietan/@@download/image/obesidad-mascotas-animales-obesos-perro-obeso-gato-obeso.jpeg\nObesitatea uneko gaitz famatuena da, eta gizakiekin batera, etxeko animaliek ere sufritzen dute. Ba al dakizu detektatzen?\nElikadura ohiturek sekulako eragina dute gizartean, eta ez soilik gizakiengan; baita etxeetako animaliengan ere. Hala, uneko gaitz famatuenak gizakiak zein maskotak hartu ditu bere gain: obesitateaz ari gara.\nEgun, mundu epidemiatzat hartzen da obesitatea. Mundu guztian hedatutako gaixotasuna da, adin zein baldintza guztietako biztanleek jasaten dutena. AEBak dira gaixotasun hau gehien pairatzen duten herrialdeko biztanleak; bertan, 10 helduetatik 4 dira lodiak. Eta zer gertatzen da etxeko animaliekin? Datuak ez dira batere onak: katuen eta txakurren %60 eta %56 hurrenez-hurren, obesitatea jasaten dute gaur egun.\nERRUA GEUREA DA\nAnimalien obesitatearen ardura zuzena jabeena da; askotan, jakin gabe ematen diegu jaten, eta ez diegu benetan behar dutena ematen, gure ustez "gustatzen zaien hori" baizik. Maskotak humanizatzea aspaldiko ohitura da, baina janari kontuetan eskua joan zaigu. Hala, maitasuna janari bitartez adieraztea praktika ohikoa bezain arriskutsua da. Zergatik? Gizakiengan bezala, obesitateak osasun arazo larriak eragiten dituelako animalien gorpuetan, esate baterako, bihotz arazoak, diabetesa, minbizia...\nEtxeko lau hankako laguna gehiegi gizendu bada, ez dago beste erremediorik; ohiturak aldatzeko unea iritsi da. Dieta eta ariketa fisikoa egitea tokatuko zaio. Ez dakizula nondik hasi? Jarraian dituzu gomendio batzuk:\nALDATU PENTSUA: Badira animalien pisua hobeto kontrolatzen lagunduko dizuten pentsuak. Gainera, dosia murriztu dezakezu, beti ere, aurretik albaitariari dosi zuzenaren gomendioa eskatu ondoren. ADI! Zure maskota zikiratua baldin badago, loditzeko aukera gehiago izango ditu.\nLITXARRERIARIK EZ: Badakigu begitxoak jartzen dizkizutela, baina otordu edota afaloste garaian ematen diezun txorizo, gazta, ogi edota txokolate zatitxoak kalte egiten die. Saiatu halakorik ez ematen.\nGUTXIENEZ ORDU ERDI IBILI: Eta eskas gelditzen da, batez ere txakurren kasuan, eta oraindik gehiago gazteak badira. Animaliek kirola egiteko beharra dute, ez daude 12 orduz etxean geldi egoteko eginak. Atera kalera!\nKONTROLATU PISUA: Albaitarira eraman pisua kontrolatzeko eta zure animaliaren pisu egokia ezagutzeko. Horrez gain, bere gerriaren diametroa begiratuz jakin dezakezu maskota lodi dagoen ala ez:


10 lehiaketa izango dira 2012an Tropela.net-en – Tropela.eus bloga\n10 lehiaketa izango dira 2012an Tropela.net-en\nBidaltzailea:Tropela Elkartea\t 2012-02-05 Utzi iruzkina 10 lehiaketa izango dira 2012an Tropela.net-en bidalketan\nOrain astebete inguru jarri genuen 2012rako lehiaketen inguruko galdeketa. Bertan, aurten olinpiar jokoak jokatuko direnez, Londreseko Olinpiar Jokoak ere lehiaketen artean sartzeko aukeraz galdetzen genizuen. Baina ez hori bakarrik, izan ere Olinpiar jokoak direla eta, Donostiako Klasikoa atzeratu egin dute egutegian eta horrek Vuelta eta bien artean 4 eguneko tartea besterik ez digu uzten. Ondorioz zalantza sortu zitzaigun eta egokiena zuei galdetzea zela iruditu zitzaigun.\nGaldeketaren emaitza argia izan da: bi lehiaketak Tropela.net-en izatea nahi duzue (296 boto, %86,3a). Beste aukerak, Londreseko Olinpiar Jokoak ez lehiatzea (18 boto, %5,25a) eta Donostiako Klasikoa ez lehiatzea (29 boto, %8,45a), alboratuak geratzen dira horrenbestez. Eskerrik asko galdeketan parte hartu duzuen guztioi.\nDagoeneko egutegia zehaztuta, ikusgai dituzue 2012an izango diren lehiaketa guztien zerrenda eta datak. Lehenengoa Paris-Niza izango da eta 20 egun inguru barru irekiko dugu kinielak egiteko epea. Adi beraz, laster hasiko da eta denboraldia!!\nBidaltzailea:Tropela Elkartea 2012-02-05 Hemen argitaratua:LehiaketakEtiketak: egutegia, inkesta, lehiaketak\nLeipheimer, Duracell taldekoa


Garaikoetxea: Frankismoa gaitzetsi ez eta terrorista deitzen digute\nBilduk ETAren desagerpena exijitu behar duela eskatzea kritikatu du lehendakariak, agerian uzten duelako alderdi batzuen lanerako argumentu bakarra hori dela.\nCarlos Garaikoetxea lehendakariak gogor kritikatu du ohorezko presidente gisa ministro frankista bat duen eta diktadura garaiko krimenak gaitzetsi ez dituen alderdi batek haiei terrorista deitzea Bildukoak izateagatik. Izan ere, Gernikako adierazpena sinatu zutenean indarkeria amaitzeko aldarrikatu zutela gogorarazi du.\nRadio Euskadin egin dioten elkarrizketa batean, Garaikoetxeak gogor kritikatu ditu Bilduk ETAren historia gaitzetsi behar dutela diotenak, agerian uzten baitu alderdi batzuen lanerako argumentu bakarra hori dela.\nGainera, alkateen eta beste batzuen kargu hartzeetan bakerako eta adiskidantzarako borondatea erakutsi dutela azpimarratu du, nahiz eta hedabideek beste gauza batzuk islatu, Elorrioko istiluen harira.\nArgi dago ez nintzela eroso sentitu (Elorrion gertatutakoarekin), baina Cospedalek eta gertuagoko beste batzuk esan dizkiguten astakeriekin alderatuta, ez zait erokeria iruditzen PPren ordezkari bat ultraeskuindarra dela esatea, adierazi du Garaikoetxeak. Espainiako eta Euskal Herriko zenbait hedabidek iraindu egin dituzte Bilduren 300.000 boto-emaileak terroristen oinordekoak garela esanez; adierazpen horiek kereila kriminalak jasotzeko modukoak izan dira, gaineratu du.\nNaBai eta Aralar\nNafarroari dagokionez, NaBaik eta Aralarrek izan duten jokaera gaitzetsi du, ez baitzituzten indarrak batu nahi izan ezker abertzalearekin hitz egin nahi genuelako. Gainera, Aralar kritikatu du orain EAEn itunak eskatzen dituelako, komeni zaionean, zitala da politika.\nAbiadura Handiko Trenari dagokionez, EAren militanteak esan du koalizioak desadostasun asko dituela proiektuaren inguruan: Lehena, herrialde mailakoa, izan ere, Y izan beharrean U bat izan beharko litzateke, Iruñearekin lotzeko. Gainera, merkantzien garraiorako ere egokitu beharko litzateke eta ingurugiroan hobekuntzak ere proposatuko ditugu.\nInformazio gehiago:Eitb: Garaikoetxea: Frankismoa gaitzetsi ez eta terrorista deitzen digute


Bufferraren hainbat gainezkatze Wecon-en LeviStudioU-n | BCSC - Zibersegurtasun Euskal Zentroa\nBufferraren hainbat gainezkatze Wecon-en LeviStudioU-n\nNfocuseko segurtasun ekipoak eta Trend Microko Zero Day Initiativeko Mat Powell ikertzaileak bufferraren gainezkatze erako hainbat ahultasunen berri eman dute, Wecon fabrikatzailearen LeviStudioU softwareari eragiten diotenak. Ahultasun horiek baliatuz erasotzaile batek urrunetik kodea exekuta lezake administratzaile baimenekin.\nUne honetan ez dago inolako arintze edo konponbiderik ahultasun horietarako.\nKaltetutako softwarea erabiltzen duten gailuak isolatzea eta horietarako sarbideak kontrolatzea gomendatzen da.\nGainera, kaltetutako baliabideak babesteko ondokoa gomendatzen da:\nFitxategi batzuek, UMP, HSC edo HGCM bezalakoak, dauzkaten hainbat eremutan ez dute luzeraren tratamendu zuzena egiten. Egoera horrek bufferraren gainezkatzea eragiten du. Beste fitxategi zehatzago batzuk, UserMgr.xml, TTS.xml edo UserManage.exe bezalakoek eta abarrek ere, arazoak dauzkate bai parametroak eta bai dauzkaten beste elementu batzuk kudeatzerakoan.\nZero Day Initiativek ZDI-18-784tik ZDI-18-873ra bitarteko identifikatzaileak erabili ditu ahultasun kritiko hauetarako.


Hasiera » Azken albisteak » Nazioarteko Azken Albisteak » Thailandiako Azken Albisteak » Bustita! Atzerritarrak Thailandiako tabernan ezkutatzen eta edaten\nNazioarteko Azken Albisteak • ostalaritza • Berriak • Thailandiako Azken Albisteak • Turismo • Bidaiaren helmuga eguneratzea • Joerak • Hainbat Albiste\nPattaya Pol. Chitdecha Songhong koronelak, Nongprue komisaldegiko superintendenteak, legea betearazteko talde bat zuzendu zuen gaueko pub batean gaueko sarekadan 26eko uztailaren 2021an.\nAtzerriko hamaika herritar eta tailandiar bat aurkitu zituzten pubeko sotoan edari alkoholdunak edaten.\nDenak atxilotu eta larrialdi dekretua haustea leporatu zieten.\nGaur egun, Thailandia itxiera aginduaren menpe dago, elkarretaratze publikoen aurkako eta alkohola saltzea edo edatea murriztea barne.\nAurkitu zutena atzerriko 11 herritarrek eta thailandiar batek edari alkoholdunak edaten zituzten pubeko upategian. Larrialdi Dekretua haustea eta Chonburi Gaixotasunak Kontrolatzeko Saileko elkarretaratze publikoen aurkako eta alkohola saltzea edo edateagatik agindutakoak ez betetzea leporatu zieten.\nPattaya poliziari Soi Wat Boon Samphaneko bizilagunek jakinarazi zieten inguruko zenbait pubek edan ohi zutela edateko festak lokalean, eta bazekiten Chonburi Gaixotasunak Kontrolatzeko Departamentuak emandako blokeo aginduen aurka zihoazela.\nTabernako beste albiste batzuetan, duela 2 egun ere agertu zen bideo batean, Pattaya "Coconut Bar" ezaguna Soi Buakhaora lekualdatu da. Bideoan liluraz jantzitako emakumeak eta Pattaya zaharragoak kanporatzen dituzte maskara gabe eserita edaten zuten bitartean. Inguru horretako motoziklista batek baieztatu du prostituta izan daitezkeen emakumeak gauero bertan daudela.


naiz: Iritzia | Opinión - Zertarako nazioa\n2020 API. 10\nNazio anitzeko estatuak sortuko dira beti, eta errealitate hori kontuan hartu behar du estatu berria osatu nahi duen nazio mugimenduak\nAberri Eguna egun seinalatua da Euskal Herria estatu subirano bihurtu nahi duen nazio mugimenduarentzat. Ez euskal herritar guztientzat, beraz, baizik eta euskal nazioan sinesten dutenentzat bakarrik. Herritar guztiek nazio bera ez partekatzea arraro samar geratzen da, ohituta baikaude entzutera estatukide guztiok naziokide ere bagarela. Baina nazioa eta estatua ez dira gauza bera; edo nazioa eta nazio sentimendua; edo euskal nazioa eta euskara. Elementu bakoitzak bere funtzioa betetzen du.\nZer da nazioa? Lurralde jakin batean bere burua politikoki subirano irudikatu nahi duen komunitatea da nazioa, Benedict Andersonen haritik jarraituta. Nazioa ez da espazio edo leku bat, ez da esentzia bat; nazioa pertsonei dagokie: lurralde bat dago oinarrian (salbuespenak salbuespen), eta horren gaineko subiranotasun politikoa bilatzen dute pertsona horiek, mugimendu nazionalistak, alegia. Azken honek ematen dio forma nazioari, eta saiatzen da diskurtso erakargarria eraikitzen, herritarren atxikimendua lortzeko. Diskurtsoaren ildo nagusia aldagarria da. Euskal Herrian etnia edo arraza lehenengo, eta gero euskara eta euskarari loturiko kultura. Baina bai batean zein bestean inoiz ez dira izan elementu bakarrak. Beste batzuk ere erabili dira eta: historia, lurralde sentimendua muga inguruetan, politika...\nNazioa eta naziokideak. Nazioa pertsonek osatzen dute, ez inguruak, iraganak edo kulturek. Nazioa baldintza operatibo baten pean dago beti: horretan sinetsiko duten pertsonen atxikimendua. Baina bereizi behar dira nazioa eta nazio sentimendua. Lehena aktiboa da, eta bigarrena pasiboa. Nazio sentimendua guztiz subjektiboa da: ni zer sentitzen naizen. Euskal herritarra, frantsesa edo espainiarra, edo beste zerbait senti naiteke, eta horrek eragina izango du nire hainbat jarduera edo egoeratan. Nazio sentimendua funtsezkoa da nazio proiektu baten alde egiteko, baina Nazioak ematen dio forma proiektu horri, ez sentimenduak. Ez dira parekatu behar, eta ondorioz, nazioa ez da existitzen nik nahi dudalako, eta nahi dudanean, sentimendu hutsez, nazio proiektu bat dagoen bitartean baizik. Nazio sentimendua pertsonaren barruan joan daiteke, baina nazioa agerikoa izan behar da, nazio proiektu bat dagoela jakin behar da.\nNazio proiektu hori zabala da, eta barne hartzen ditu horretan sinesten duten naziokide guztiak. Eta interklasista da (feminismoak eta ekologismoak bultzatutako berdintasuna edo iraunkortasuna diren bezala), ezein naziokidek ez baitauka nazioaren interpretazio ideologiko bakarra egiteko legitimitaterik. Jakina, zilegia da nazioari proiektu politiko eta ideologikoak (klasekoa, feminista, ekologista, euskalduna) eranstea, baina horren gauzapena ezin da izan baldintza nazio proiektua aurrera eroateko, helburua urrundu egingo bailitzateke, eta nazioak subiranotasun efektiboa bilatzen du lurralde baten gainean; ezin da konformatu nazio sentimendu zehaztugabe batekin. Nazioa estatuari loturik doa.\nNazioa eta estatua. Nazioa ez da estatua, historikoki estatuaren forma klasikoa nazio batean oinarritu dena izan bada ere. Baina munduan hainbeste nazio mugimendu egoteak gezurtatzen du, hain zuzen ere, forma klasiko hori. Izan ere, nazioak gehiago dira estatuak baino, eta bestalde, nekez aurkituko dugu nazio bakarreko lurralde zabal bat, are gutxiago gaur egungo mundu globalizatuan. Nazio anitzeko estatuak antolatu dira orain arte, eta aurrerantzean ere horrela antolatuko dira. Nazioa eta estatua elementuak hartuta, beraz, buelta eman beharko litzaioke argudioari: ez dugu sortzen estatu bat nazio bakarra babesteko; nazioa sortzen dugu hainbat aurrerapen eta hobekuntza –sozialak, ekonomikoak, ongizate kolektibokoak– ekarriko dituen estatua nahi dugulako. Nazioa bitartekoa da, eta benetako helburua estatua. Eta estatua bitarteko da, bestalde, helburu politiko-ideologiko partzialak lortzeko.\nBaina, kontuz, nazioa bitarteko izateak ez du esan nahi baztertu daitekeen zerbait denik! Izan ere, estatu baten aldeko ideia sortzeko eta haren inguruan atxikimendua lortzeko nazioa behar dugu: ideia ez da sortzen ezerezetik, eta atxikimendua ez da interes materialetik soilik lortzen. Nazioak konpaktatu egiten du komunitate bat ideia horien alde egiteko, baina muga argiak ditu, historiak behin eta berriz erakutsi duenez. Alde batetik, nekez lortuko da lurralde bateko biztanle guztiek nazio beraren alde egitea estatu bat lortzeko: ez da probablea Euskal Herrian nazio bakarra sortzea. Eta bestetik, eta ondorioz, nekez lortuko da estatu bat sortzea nazio bateko kideen oniritzi hutsean oinarrituta. Kataluniako esperientziak argi uzten du euskal naziotik haragoko biztanleen atxikimendua bilatu behar dela estatu independente baten alde egiteko, atxikimendua nazio sentimendutik haragoko eskaintzan oinarritu behar delarik, ongizatean oro har.\nNazio anitzeko estatuak sortuko dira beti, eta errealitate hori kontuan hartu behar du estatu berria osatu nahi duen nazio mugimenduak, baina bestalde, nazio baten babesa beharko da beti, oinarri gisa aritu dadin, ongizate hutsagatik estatu bat sortzea zailagoa da eta. Nazioaren funtzioa nazio proiektu –estatua– baten alde lurralde bateko ahalik eta kide gehienen atxikimendua lortzea da, atxikimendurako elementuak bat baino gehiago izanda. Nazioak nazio sentimendua landu behar du estatua eraikitzeko, eta emozio iraunkorra (ez egun batetik bestera alda daitekeena) txertatu behar dio proiektuari, bere burua politikoki subirano irudikatzen duen komunitatea osatzeko.


"Hitza Jolas" Euskadi Irratiko uhinetara itzuliko da apirilaren 17an\n“Hitza Jolas” Euskadi Irratiko uhinetara itzuliko da apirilaren 17an\n“Hitza Jolas” Euskadi Irratiko uhinetara itzuliko da apirilaren 17an –\nEneritz Gorrotxategik gidatuta, itzulera izango du ardatz bertsolaritza saioaren aro berriko lehen atalak.\n“Hitza Jolas” irratsaioa apirilaren 17an itzuliko da Euskadi Irratiko uhinetara, Eneritz Gorrotxategiren gidaritzapean. Itzulera iragartzeko, Jon Maiak, Alaia Martinek eta Maddalen Arzallusek egindako bertsoak zabaldu ditugu sare sozialetan, eta horixe izango da, hain zuzen, lehen saioaren ardatza: itzulera. Hain juxtu, saioa ixilik izan den denbora tartean, hainbat “itzulera” ere izan dira, besteak beste Xabier Silveirarena, edota Erika Lagomarena. Horiek ere izango dute tartea.\nPandemia garaian bertso-saioak ezohiko moldean ari dira itzultzen, ezohiko ordutegian edota ez-ohiko aforoarekin eta koronabirusak eragindako egoera horrek nola ez, bertsotarako gaia jarri izan du. Bertso zaharren artxiboan ere arakatu du eta “itzulera” hizpide zuen 1982ko bertsoaldiren bat ere berreskuratuko du irratsaioak.\nNikolas Aldaik abiatu zuen bertsolaritzari buruzko saioa Euskadi Irratian 90eko hamarkada hasieran, Xabier Sukiak eman zion jarraipena eta azken ildo horri eusten saiatuko da Gorrotxategi etapa berrian. Besteak beste, “Bederatzikoa”ri etendako lekutik helduko diogu eta artxiboko bertsoaldiak berrituz, “Bertsopedia” osatzen ere saiatuko gara.\n“HItza Jolas” saioa larunbatero izango da entzungai 14:00etan eta errepikapena, berriz, igandeetan 23:00etan.\nTags: "Hitza Jolas" Euskadi Irratiko uhinetara itzuliko da apirilaren 17an eneritz gorrotxategi euskadi irratia hitza jolas irratia


Maria Txibiteren «traizioa» | Politika | Berria\nMaria Txibiteren «traizioa»\nAnviteko biktimak hitz gogorrez mintzatu zaizkio Txibiteri, aurreko astean Francisco Casanovaren omenaldian izan ostean. Gobernuak erantzun die gogoeta egiteko\nMaria Txibite Nafarroako Gobernuko lehendakaria, Francisco Casanovaren aldeko omenaldian. JESUS DIGES / EFE Tamaina handiagoan ikusi\nNafarroan, eskuinak gobernatzen ez duenean, ETAren biktima batzuk haserretu egiten dira. Sumin hori adierazteko, hitz gordinak erabiltzen dituzte gobernuen aurka. Hala egin zuten, duela lau urte, Uxue Barkos lehendakari izendatu zutenean; hala egin dute, orain, Maria Txibiterekin. Lehendakariak inbestiduran EH Bilduren abstentzioa izan duelako, Anvite biktimen elkarteak biktimei «traizio» egitea aurpegiratu dio, eta hala jakinarazi zioten Txibiteri iragan asteburuan, Francisco Casanovaren omenaldian, Berriozarren (Nafarroa).\nDuela lau urte ere antzera gertatu zen. Aldi hartan, Ainhoa Aznarez orduko Parlamentuko presidentea joan zen omenaldira, eta «irainak zein mehatxuak» jaso izana salatu zuen. Osatu berri zen gobernuak ordezkaririk bidali ez izana kritikatu zuen UPNk. Hilabete geroago,Uxue Barkos Leitzan (Nafarroa) ETAk hildako guardia zibil baten omenaldira joatean, alargunak Barkosi aurpegiratu zion hara joan izana.\nOndorengo lau urteen hitzaurrea izan zen hura. Gobernuak, bake eta bizikidetza zuzendaritzaren bidez, ETAren biktimen aitorpena ez ezik polizia indarkeriaren biktimena ere bultzatu nahi izan zuen. Biktima batzuek ez zuten hori gustuko, eta «ETA zuritu» nahi izatea leporatu zioten, UPNrekin eta PPrekin bat eginez.\nGatazka iaz iritsi zen punturik gorenera. Gobernuak ETAren biktimen omenez egin zuen ekitaldiaren kontra agertu ziren. AVT elkarteko presidenteak bat egin zuen omenaldiarekin, eta salatu zuen biktima horiek aukera politiko baten alde ari zirela. Hitzok soka luzea ekarri zuten, eta haren ondotik sortu zen Anvite.\nOrain, gobernua osatu eta berehala, elkarte horrek Barkosen gobernuaren kontra erabilitako arrazoiak erabili ditu orain Txibiteren aurka. Bi ohar plazaratu zituzten: bata uztailaren 30ean eta bestea atzo. Euren aburuz, ETAk indarkeria alboratu izanak eta antolamendua bera desegin izanak «ez du esan nahi helburuei uko egin dietela eta erakundeak baldintzatu nahi ez dituztela». Elkarte horren arabera, «iragan terrorista zuritu nahi dute instituzioetan tokia izateko, eta horrek arriskua dakar, hori ikusten ez dakienarentzat edo ikusi nahi ez duenarentzat». EH Bilduri ETAren «gaitzespen irmoa» exijitu diote.\nAdierazpenon ondotik, Berriozarko omenaldia izan zen. Vecinos por la Paz taldeak antolatzen du, eta hango eledun Maribel Vals «harrituta» agertu zen «beti biktimen alboan izan den PSNk» orain bizkarra erakutsi dielako: «ETAren aldekoen aurka egon beharrean haien atzaparretan erori da. Benetan laidogarria eta umiliagarria da». Aurreko legealdian, Nafarroako Gobernuaren aurka egin ziren manifestazioetako baten antolatzaileetako bat izan zen Maribel Vals.\nHitzok zein Anviterenak oihartzuna eragin dute. Herenegun, Javier Remirez gobernuko eledun eta presidenteordeak nabarmendu zuen biktimei «errespetu gorena» dietela. Remirezen arabera, Txibiterekin batera urtero izan da Casanovaren omenaldian, eta ez dute hitz txarrik zuzendu nahi edo memoriaren erabilerarik egin nahi: «Ondare eta balio kolektibo bat da memoria». Hausnartzeko eskatu zuen ea halako adierazpenek «elkarbizitzaren alde egiten ote duten» eta ea egokia den halakorik egitea ETAren biktima baten omenaldian.\nGogoan taldea, «kezkatuta»\nPolemikaren harira, Gogoan memoria duinaren aldeko elkartea «kezkatuta» agertu da Berriozarren gertatutakoagatik, eta irainok «sobera» daudela uste du. Urteetan enpatia falta sufritu ostean, orain gizartearen elkartasuna piztu behar dela deritzo. Gogoan elkartearen ustez, ETAren biktimen auzia «konfrontazio politikorako» erabiltzen da. «Terrorismoaren biktimak oroitzeko saihestu egin behar dira intolerantzia, iraina eta modu txarrak».\nMartin Zabalza gobernuko bake eta bizikidetzako zuzendari berriak txalotu egin ditu hitzok. Asteon eman da haren izendapenaren berri, eta, horregatik, Foro Sozialak ongietorria egin zion Zabalzari, Twitterren. «Elkarbizitza demokratikoaren legealdia izan beharko luke honek. Elkarrekin bidea egiteko borondatea dugu, askatzeke diren korapiloei irtenbidea emateko».


Elikadura eta jarduera fisikoa - Mutua Universal "\n-an argitaratutakoa: 2014/12/11\nGizarte aldaketek pertsonen bizitza estiloetara aldaketak ekarri dituzte. Bereziki elikadura kulturan: aurrez egindako sukaldaritza barne sartu da, karbono hidratoen eta gantz asetuen kopurua igo da. Eta aldi berean, egoneko bizitza estiloa hartuz joan gara: ibilgailuak, igogailuak, hain fisikoak ez diren lanak, eta abar hartzen ditugu.\nAlde batetik kaloria gehiago dituen dieta daukagu, energia ekarpen handiagoarekin eta bestetik, gure energia gastua gutxitu dugu. Energia balantza gure aurka biratu da, ez dugu kontsumitzen dugun energia guztia gastatzen, eta jakin badakigu energia ez dela suntsitzen, transformatu baizik. Kontsumitzen ez dugun energia hau gantz eta karbono hidratoen biltegi bilakatzen da gure gorputzean, eta horrek gehiegizko pisua eta obesitatea eragiten du.\nDeita bariatu batek, barazki, osoko zereal, barazki, lekale, arrain, haragi zuri, fruitu lehor askorekin eta oliba olio gordinarekin, bereziki, aldian aldiko jarduera fisikoarekin batera, energia balantza konpentsatzen du.\nAipamenak“ dion bezalabizitzeko jan behar da, eta ez bizi jateko”. Gure gorputzak energia behar du bizitzeko, eta kualitatezko energia.\nErrua ez da beti gurea, badaude elikadura arazoak eta obesitatea eragiten duten faktore genetikoak eta gaixotasunak.\nZientziak egiaztatu du elikadura txar bat eta egoneko bizitza gaixotasun kroniko ugarien arrisku faktoreak direla.\n2. Elikadura eta nutrizioa\nElikadura eta nutrizioa ez da gauza bera. Elikadura jateko jarduera kontzientea da, ikusmena, usaimena eta dastamenaren zentzumenek baldintzatuta. Bilatu, aldatu, janaria prestatu, mastekatu eta irensteko prozesuan datza.\nNutrizioa prozesu inkontzientea da, bertan, gure organismoak elikagaiek dituzten substantzia kimikoak transformatzen eta erabiltzen ditu. Bizitzeko beharrezko prozesua da, elikagaiek dituzten substantzia kimikorik gabe gure gorputzak ezingo luke indarberritu, ezta bizitzeko beharrezkoak diren beste produktuak lortu ere, erreakzio kimikoetatik abiatuz.\nElikagaiek dituzten eta gure organismoak erabiltzen dituen substantzia kimiko hauek nutrienteak dira.\nKarbohidratoak: Energia ematen dute\nLipidoak: Bizitzarako ezinbestekoak dira, funtzio ugaritan hartzen dute parte.\nProteinak: Aminoazidoek osatuta, bizitzarako ezinbestekoak dira\nBitaminak eta mineralak: Organismoak ezin ditu sintetizatu, erreakzio metabolikoetan eta funtzio erregulatzaileetan parte hartzen dute.\nUra: Giza gorputzaren %70 ura da, urik gabe ez dago bizitzarik.\nElikadura osasuntsua gure gorputzerako onuragarriak diren nutrienteak dituzten elikagai osasuntsuak jatean datza.\nGure gorputzak 40 nutriente desberdin inguru behar ditu osasuntsu egoteko. Nutrienteak elikagaietan daude, baina ez proportzio berberean, modu desberdinean banatzen dira, horregatik, garrantzitsua da gure dieta bariatua izatea, horrela, gure organismoak beharrezko nutriente guztiak lortu ahal izango baitu.\n3. Energia gastua\nGiza gorputzak energia behar du bizitzeko eta, batez ere, karbono hidratoetatik eta lipidoetatik lortzen du. Energia kalorietan kuantifikatzen da, kaloria bat (cal) ur gramo bati eman behar zaion energia da, bere tenperatura grado zentigrado bat igotzeko. Oso unitate txikia denez, kilokaloriez hitz egiten dugu (Kcal), 1000 kaloria. Elikaduren etiketetan ikus dezakegu barne dituzten Kcal 100 gr bakoitzeko.\nHartutako energia kopurua gastatutako energia kopuruarekin lotuta egon behar da. Pertsona normal batek 1.600 eta 1.800 Kcal gastatzen ditu eguneko, kirolari profesional bat 12.000 Kca/eguneko gastatzera iritsi daiteke. Beraz, elikadura kopurua eta mota desberdinak izan behar dira.\nAriketa fisikoa eta energia gastuaren arteko harremana:\nAriketa arina: Paseoan ibili=2,5 – 5 Kcal/minuturo\nJarduera moderatua: Azkar ibili=5 – 7,5 Kcal/minuturo\nJarduera bizia: Tenisa, padela, futbola=7,5 – 10 Kcal/minuturo\nOso jarduera bizia: Maratoia= 10 Kcal/minuturo baino gehiago\nDeskantzuko oinarrizko Gastu Energetikoa, gorputza deskantsuan dagoenean egunero behar duen, eta bizitzeko beharrezkoa duen energia minimoa da. Ekuazio desberdinen bidez kalkulatu daiteke, besteak beste, Harris Benedict-ena:\nGizonezkoa: GER = 66 + (13,7 x pisua) + (5,0 x altuera) – (6,8 x adina)\nEmakumezkoa: GER = 655 + (9,6 x pisua) + (1,8 x altuera) – (4,7 x adina)\n(Pisua Kg-etan, Altuera cm-etan, Adina urteetan)\nGuztizko Gastu Energetikoa kalkulatzeko (GET) oinarrizko gastua + jarduera fisikoa, zuzenketa faktore batengatik biderkatu behar da:\nSedentarioa: x 1\nAriketa arina: x 1,3 behintzat 3e/astero\nAriketa moderatua: x 1,5 behintzat 5e/astero\nAriketa bizia: x 1,7 batzuk 6e/astero\nOso ariketa bizia: x 1,9 2 aldiz egunera 3-5e/astero\nPertsona batek, gutxi gorabehera, bere EGO arabera jan beharko luke, kualitatezko nutrienteekin.\n4. Dieta Mediterraneoa\nGizadiaren Ondarea 2010etik. Dieta orekatu batean datza. Bertan, Mediterraneo zonaldean landatutako eta lortutako elikagaiak nagusitzen dira, bereziki, zerealak, frutak, barazkiak, fruitu lehorrak, oliba olioa, arraina eta haragi zuria.\nAtzeman zen Mediterraneoko herrialdeetan bertakoak ez ziren beste herrialdeetan baino gaixotasun kardiobaskular gutxiago zeudela, besteak beste, Estatu Batuak.\nZientziak egiaztatu zuen Mediterraneoko herrialde guztietako dietan hainbat ezaugarri errepikatzen zirela:\nArrain eta haragi zuri asko\nZereal eta lekaletan aberatsa\nFruta eta barazki ugari\nJanaria prestatzeko oliba olioa erabiltzea\nOrganismorako osasungarriak zirela egiaztatu zen\nGantz ase gutxi\nGantz asegabe asko\nAnimalia proteina gutxi\nGaur egun dieta osasuntsuaren eredua da, gaixotasun kardiobaskularretatik, zelulak zahartzetik eta minbizitik babesten duelako. Eta horrez gain, bizitza estilo mediterraneoaz ere hitz egiten da: ariketa fisikoa, talde janaria, janari tradizionala eta atsedena.\nDieta mediterraneoaren elementuetako bat mahatsondoaren laborantzak dira, ardo beltza, alegia: egunean gehienez bi kopa hartzeak, kontsumo kontzientea duten pertsonengan, bihotzarentzat ezaugarri osasuntsuak ekartzen ditu. Ardoa edaten ez duten pertsonek ez dute onura gehiago lortuko ardoa edateagatik.\nOldways fundazioak, Harvard School of Public Health eskolak eta Osasunaren Mundu Erakundeak (World Health Organization) Dieta Mediterraneoaren kontzeptua sortu zuten 1993. urtean.\n5. Ariketa fisikoa\nAriketa fisikoa: energia gastua eragiten duen edozein mugimendu muskular.\nAriketa: sasoian mantentzeko edo hobetzeko egiten den programatutako ariketa fisikoa.\nKirola: arau batzuk jarraituz eta espiritu lehiakorrarekin egiten den ariketa.\nGizakia ez da izaerak animalia sedentario bat, gure gorputza ariketa fisikorako prestatutakoa dago.\nEgoneko bizitza, bera bakarrik, gaixotasun kroniko askotarako arrisku faktorea da.\nFisikoki aktiboak diren pertsonek garatzen dute bizi kalitate hobea eta bizi itxaropen gehiago. Horrez gain, egiaztatu da kirola praktikatzeak endorfinak askatzen dituela eta horrek gure ongizate psikologikoa, autoestimua, kontrol eta autokonfiantza handitzen du.\nHeriotza-tasa%30 murrizten du\nGaixotasun kardiobaskularrerako arriskua %20-30 artean murrizten du\nDiabetesa prebenitzen du\nPisua mantentzen du\nPilatutako gantza gutxitzen du\nHezur masaren galera gutxitzen du (osteoporosia)\nBular eta kolon minbizia edukitzeko aukera murrizten du\nLoa hobetzen du\nBiriketako eta oxigenatzeko gaitasuna hobetzen du\nTabakoaren ohitura murrizten du\nHDL kolesterola | Deskargatu dokumentu osoa (PDF)\nDiabetesa | Deskargatu dokumentu osoa (PDF)\nKolesterolaren dieta | Deskargatu dokumentu osoa (PDF)\nDieta mediterraneoa | Deskargatu dokumentu osoa (PDF)\nDietak | Deskargatu dokumentu osoa (PDF)\nOmega 3 | Deskargatu dokumentu osoa (PDF)\nAriketa fisikoa | Deskargatu dokumentu osoa (PDF)\nPisua, tentsio arteriala eta Gorputz-masaren Indizea (GMI) kontrolatzeko taula Deskargatu dokumentu osoa (PDF)


Maila handiko partida espero da Agustina Otaolan - Oarsoaldeko Hitza : Oarsoaldeko Hitza\nMaila handiko partida espero da Agustina Otaolan\nEPLEko bikotea Euskal Ligako Ohorezko Mailako finalerdietan sartzeko borrokan dago, eta Zaramagako bikotea izango dute aurrean. Klubetik ere gogorarazi nahi dute pilota eskolako izen emateak irekita daudela.\nMikel Aranguren, Epleko Pilotaria. Argazkia: Gipuzkoako Euskal Pilota Federazioa\nMaila handiko partida aurreikusten da larunbatean Agustina Otaola pilotalekuan. 11:30ean hasita, Euskal Ligako Ohorezko Mailako eskuz binakako partida jokatuko da EPLE eta Gasteizko Zaramaga klubaren artean. EPLEko Etxezarreta eta Aranguren nor baino nor arituko dira Zaramagako Bengoa eta Cecilio bikotearen aurka. EPLEko pilotariak txapelketako finalerdietan sartzeko borrokan murgilduta daude, eta momentu honetan bi garaipenekin eta porrot batekin dira sailkapenean.\nPilota eskolan aritzeko\nEPLEk gogorarazi nahi du pilota eskolarako izen emateak irekita daudela. Pilota klaseak doakoak direla azpimarratu dute klubetik, eta Agustina Otaola frontoira joatea animatu nahi dituzte herriko gazteak, eskuz eta palan ibili daitezen, bi modalitateak probatzeko.\nEskuz ibiltzeko, 2010 eta 2013 artean, biak barne, jaiotako umeak daude deituta, eta palan ibiltzeko, berriz, 2006 eta 2009 artean jaiotakoak. Dena den, zalantzarik izanez gero, interesdunek 680 71 94 22 telefonora deitu edo WhatsApp mezu bat bidali dezaketela zehaztu dute klubetik.


BILBO HIRIA IRRATIA Archives - Page 3 of 118 - Arrosa\nAste honetan bero handiarekin hartuko ditugu hilabete berriak ekarriko dizkigun albisteak: Youtube, Amazon edo Play Station izango dira gure gai nagusiak, eta amaitzeko, #HamarkadanZehar 2018. urtera eramango gaitu. Sarean Zehar Borja Arbosak eta Iñigo Sendinok egindako saioa da, teknologiaren gaineko berriak umorearekin tratazen dituena.\nBerriro saio luzeagoen formatua berreskuratzen joango gara hemendik aurera eta, gaurkoan, ordubeteko saio ez-hain-luze honetan, betaurrekodun musikari eta kantariak izango ditugu hizpide. Hasteko, etxeko betaurrekodunak ez genituen ahaztu gure 20. urteurrena ospatzeko atera genuen diskoan. Hala, Gora gu eta gutarrak abestian “Apoloren antiparrak” aipatzen zituen Joxemi Larrabeiti letragileak. Jabier Lauzurika, Apolo, 2015eko uztailaren 4an zendua, […]\nIkasturteak azken txanpan sartuta, 2019-2020ko azkenaurreko POTTO duzue honakoa. Azken balaren zain beraz… Hondarribia eta Antzuola bisitatu ditugu eta, bidaia honetan, Alaia Martin, Beñat Gaztelumendi, Maialen Lujanbio eta Miren Amurizaren kantuak izango ditugu lagun. Aukeraketa diktatorialean hartutako bertsoak, zuen buru-belarrien gozagarri\nMaddi Ane Txoperenak“ Ene baitan bizi da” eleberria argitaratu berri du. Gazteluma Saria lortu du ‘Ene baitan bizi da’ eleberriak eta Elkar argitaletxeak argitaratu du. Bi protagonista nagusi agertzen zaizkigu nobelan. Batetik Marie Donibane Lohitzuneko gaztea, Parisen ikasten dagoena, baina uda Beran pasatuko duena. Eta Josefinia aren amatxia. Gaztetan neskame ibilitakoa Iparraldean eta Parisen. Askotariko […]\nKondfinamenduak arintzen ari zaizkigun honetan, POTTO saioaren beste saio bat dugu honekoa. OROZKO eta BILBO bisitatu behar genituen, baina COVID-!9 gaitzak Billabonan zentralizatu dizkigu saioak, Bertsozale elkartearen egoitzan. Hantxe izan zen Orozkoko Ez Da Kasualitatea bertso-saio musikatua (Oihana Iguaran, Alaia Martin eta Onintza Enbeita), eta Bilboko Kafe Antzokian izan beharreko POTTO bertso-bazkaria, akabuan bermut-saio bilakatua […]\nPikuak web-eria izango dugu hizpide abenduan estreinatu zen Irudienean eta gutxika badabil bere bidea egiten .Ikus-entzunezkoen grabazioak etenda dauden honetan eta kultura pantailan bitartez iristen ari zaigunean, Pikuak web-eriaz jardun dugu, Maddi Castro zuzendaria eta Amaia Ruiz de Galarreta aktorearekin. Pikuak webserian, hiru piku dira, hiru neska dira seriaren protagonista. web-serie jaialdi pare batean aukeratua […]\nAste honetan mundu teknologikoaren hainbat apostu berri mahai gainean jarriko ditugu. Movistar, Euskaltel, Facebook, Apple, Google, Puntueus…. eta gure apostua, atal berri batekin. Hortaz aparte, gure #HamarkadanZehar hariarekin jarraituko dugu, 2017. urtea birpasatzen. Sarean Zehar Borja Arbosak eta Iñigo Sendinok egindako saioa da, teknologiaren gaineko berriak umorearekin tratazen dituena.\nAlbiste ezin hobea ekarri digu Urrezko kanta honetan Pedro Elias Igartuak: ekainaren 19an Bob Dylanek disko berria kaleratuko du, Rough and Rowdy Ways (Bide zakar eta zaratatsuak) izenekoa. 2012az geroztik, Dylanek ez zuen kantu berriekiko diskorik ateratzen, eta haren jarraitzaileak irrikaz zeuden, kantu berriak noiz iritsiko. Orain heldu dira, konfinamendu sasoi honetan, Dylanek bere disko […]\nFaseak arintzen ari zaizkigun honetan, oraindik ere ez da saiorik Euskal Herrietako plazetan, eta Billabonan zentralizatu dituzte abian diren bakanak. Gaur horietako bi ekarri ditugu, Abadiñon eta Astigarragan izan beharrekoak Bertsozale elkartearen egoitzan grabatu zirenak eta bertsoa.eus Youtubeko kanalean STREMING bidezko zuzenekoan eskaini. Guk lagin hautatuak ditugu gaurko POTTO saioan. 8 bertsolariren kantuak, aukeraketa diktatorialean. […]


Asuncionera iritsi - Etxien ez paretako bidaia para naban\nEtxien ez paretako bidaia para naban\nAzkenien eguazten batez hegazkinaren barruen sartu nentzen, ‒ benetan bi izin zirien, baina detailetxo hori ardure gitxikoa da ‒, eta Jonas balearen barruen lekutara joan zen antzera, neu be Asuncioneraino, Paraguayko hiribure, ailega nentzen.\nLalengo eta behin bitxiye izin zan Loiun zenbet jende joien Boliviara eta danak bosna maletatzar eroiela. Euskal Herriyen egin ahal izin eurezan diru guztiyek eginde euren herrire bueltan joiezala emoten euan. Momentu baten ia hezgazkinean sartzie izingo gendun out jatan hainbeste maleta ikusite, baie beste zerik ez zan izin eta Madrila arazo barik ailega gintzezan.\nGero Madrilen beste hegazkin baten sartu nentzen, hegazkintzarra benetan, eta zuzen Ascensioneraino. Halabeharrez bidaiatzie lortu neuan egunien Paraguayre Irristaketa selekzio pilo bat etorri zan, nigez batera hegazkin berien, alemaniarrak, italiarrak, espainiarrak... Euskadikoak ez nauzen ikusi... Agian Foruetan Patinaje Artistikorik agertan ez dalako?\nHegaldi luze baten sartzean\nmundutik behar da urten\nbeheko kaleko arau guztiek\nbat-batean dira eten\nmetro baten lau lagun sartute\nhantxe egoten ta jaten\nlagun bagintzaz bertoko danok\ngengokez ederto baten\nMaskara baina ezin da kendu\neztarria arren siku\nkendu ezkero sherifak joko\ndau atoan txilibitu\nbaina afaritxo bat emoteko\nbehar dogu errenditu\nekarri eta Covida inoz\nbere ez da existitu.\nAfaldu eta ostera bere\ndistrakzinoa badago baina\naldi gehiena lo emon eta\naulki estuan jarririk\ngorputz osoa inurritue\ngeratzen jatzu azkenik\nInurritue kentzekotan da\ngora ta behera egitea da\nazkenien be iristea da\nPinotxoren lez urtetan dozu\nGoizeko seiretan edo urten nauen aireportutik eta hitzartuta neukon garraioan, ‒ hoteleko langile batek, berba gitxikoak, gidatzen euan kotxien ‒, hoteleratu nentzen. Politena, baina, aireportutik urtendakoan ikusi neuan eguzki gorriye izin zan. Zeru zuriaren erdian gorringo gozo baten antzera.\nHolako orduetan baina, Asuncionen mugimendu handiya egoan, kotxe asko batera eta bestera, kirolzaliek karran errepide ondoko parke batean, pobriek eskean semaforoetan...\nBertsoak Bidaia Kronika Paraguay


EAJ-PNV Gipuzkoako Batzar Nagusiak: MARKEL OLANO: “KRISIAREN AURKAKO PLANIK MARTXAN EZ JARTZEKO BILDUREN ERABAKIAK GIPUZKOA KINKA LARRIAN UZTEN DU”.\nMARKEL OLANO: “KRISIAREN AURKAKO PLANIK MARTXAN EZ JARTZEKO BILDUREN ERABAKIAK GIPUZKOA KINKA LARRIAN UZTEN DU”.\nEAJ-PNV batzarkide taldearen bozeramaileak honakoa esan du: “EAJ-PNVk krisiari aurre egiteko konpromisoa hartuko du eta, horretarako, neurriak hartuko ditugu eta plangintza bat osatuko dugu, nahiz eta Foru Aldundiaren nahia hori ez izan”.\nMartin Garitano diputatu nagusiak iragarri duenez, Gipuzkoako Foru Aldundiak ez du martxan jarriko krisiaren aurkako planik, nahiz eta Batzar Nagusiek hala onartu eta eskatu zioten. Erabaki horrek, EAJ-PNVren haserrea piztu du. Hona hemen Markel Olano jeltzaleen eledunaren hitzak: “Bilduk Gipuzkoa kinka larrian utzi du”.\nIldo beretik, Olanoren ustez, “Bilduri bost ajola, besteak beste, azkeneko lau urteetan Gipuzkoan 8.200 enpresa desagertu izana, langabezi-tasa igotzen jarraitzea edota industria-produkzioaren indizeak behera egitea. Egoera horri aurre egiteko Bilduren aginteko gobernuak krisiaren aurkako planik martxan ez jartzea oso larria da”.\nEra berean, EAJ-PNVren bozeramaileak segidakoa esan du: “Foru Aldundiaren erabakiak plangintza faltaren adibide da, izan ere, ez du planik izango ez orain, ez legealdi osoan zehar. Hori dela eta, EAJ-PNVk krisiari aurre egiteko konpromisoa hartuko du eta, horretarako neurriak hartuko ditugu eta plangintza bat osatuko dugu, nahiz eta Foru Aldundiaren nahia hori ez izan”.\nPlanik ez izatearen ondorioz, Sarbideak programa bertan behera\nSarbideak programa kentzearen gainean, Markel Olanok ondorego adierazpenak egin ditu: “Foru Aldundiak Sarbideak bezalako programa – arazoak dituzten kolektiboen lan-txertatzea lortzeko programa – kendu du eta, beraz, Bilduk gizartea egituratzeko konpromisoa lurralde- zein gizarte-orekaren ikuspetigik bertan behera gelditu da”.\nJeltzaleen bozeramailearen aburuz, “milaka gipuzkoar lanean hasteko aukerarik gabe geldituko dira. Plangintza falta horren ondorioz, Foru Aldundiak ezingo die aurre egin”.


Gehiegizko pisua eta loditasuna: prebentzioa eta tratamendua | Consumer\nGehiegizko pisua eta loditasuna: prebentzioa eta tratamendua\nElkarte zientifikoen adostasunak gehiegizko pisuaren ebidentzian oinarritutako elikadura-gomendio berriak ezartzen ditu\nEgunean bost otordu jatea gomendagarria da ala ez du garrantzirik pertsonaren pisuan? Zuntz ugariko dietak argaltzen al dituzte? Zenbat kaloria kontsumitu behar dira egunean pisua galtzeko behar direnak baino gutxiago? Zein da argaltzeko dietarik onena? Hauek dira osasun arloko profesionalek, pazienteek eta, oro har, biztanleek sortzen dituzten zalantza batzuk. Hala ere, erantzun batzuk komunikabideetan eta medikuen eta dietista-nutrizionisten ahoan behin eta berriz errepikatzen diren arren, guztiak ez daude ebidentzia zientifikoaren babespean. Hori dela eta, haiekin hasi da Nutrizio, Elikadura eta Dietetika Elkarteen Espainiako Federazioaren (FESNAD) eta Obesitatea Aztertzeko Espainiako Elkartearen (SEEDO) arteko adostasuna, gehiegizko pisuaren eta obesitatearen prebentzioari eta tratamenduari buruzkoa. Duela egun gutxi aurkeztu zuten SEEDren X. Kongresuan.\nObesitatearekin zerikusia duten faktoreak\nAdituek aztertu dituzte obesitatearen eta askotariko alderdien arteko erlazioari buruz argitaratu diren azterlanak, hala nola errazioen tamaina, inguru obesogenikoa, gosariaren eragina, aperitiboak, dieta mediterraneoa eta dieta begetarianoak bezalako elikadura-eredu batzuk, elikagai batzuk (frutak eta barazkiak, zereal integralak, azukreak, edari azukredunak, oliba-olioa, fruitu lehorrak, haragia) eta mantenugaiak, hala nola karbohidratoak eta proteina hain ospetsuak. Hori guztia gehiegizko pisua saihesteko.\nTratamenduaren kasuan, dieta hipokaloriko orekatua, karbohidratoen ordez gantzak aldatzen dituzten dietak, dieta hiperproteikoak, janarien ordezkoak, kaloria gutxiko dietak eta dieta mediterraneoa aztertzen dira. Prebentziorako gomendio praktiko nagusietako batzuk hauek dira: errazio txikiagoak erabiltzea, fast food eta edari azukretsuen ohiko kontsumoa mugatzea, landare-jatorriko elikagaien bidez zuntz gehiago kontsumitzea, eta frutak eta barazkiak erraz eskuratzeko eta eskuratzeko estrategiak sustatzea.\nGehiegizko pisuaren eta obesitatearen arriskua eta prebentzioa\nDieta mediterraneoak eragina izan lezake gehiegizko pisuaren eta obesitatearen prebentzioan.\nPisua irabazteari aurrea hartzeko gosariak duen garrantzia azpimarratzen den arren, helduen gosaria ez egitearen eta gehiegizko pisua eta obesitatea izateko arriskuaren arteko erlazioa aztertzen duten ikerketak eztabaidagarriak eta ez-sendoak dira. Horregatik, dokumentuak ez du otordu honi buruzko gomendiorik ematen. Ondorio bera ateratzen da, halaber, janarien maiztasunak izan dezakeen eragina eta gorputzaren pisuaren aldaketa aztertzen badira.\nMediterraneoko dietaren kasuan, emaitzak ez dira oso sendoak, eta gomendioak oso zuhurrak dira. Hala ere, ikerketen arabera, elikagai-eredu horrek pisu gehiegiaren eta obesitatearen prebentzioan izan dezakeen eragina aztertzen da. Kasu horretan, gomendio ahul bat ematen da, eta autoreek diote aldatu egin daitekeela etorkizuneko ikerketen arabera: dieta mediterraneoari gehiago atxikitzeak gehiegizko pisua, obesitatea eta sabel-perimetroa handitzea prebenitu ditzake.\nPROTEINAK ETA PISU-GALERA\nModa-dieta askok, mirari-dieta ere deitzen direnek, aldaketa dietetikoak dituzte oinarri, gida klinikoen gomendioetatik oso urrun daudenak. Hori dela eta, gizarte zientifikoek eta osasun-agentziek literatura zientifikoa berrikusi behar dute, eta posizionamendu-dokumentuak eman behar dituzte, besteak beste, proteinek eta dieta hiperproteiko edo proteinatuek pisu-galeran duten zereginarekin zerikusia duten alderdiei buruz. Horri dagokionez, FESNAD-SEEDO adostasuna argi dago: proteinak (animalia- zein landare-proteinak) kontsumitzeari buruzko ebidentziak eta horiek pisu-aldaketan edo gehiegizko pisuaren prebentzioan duten eragina ez dira aski gomendioak egiteko.\nProteina ugari duten elikagai batzuentzat, hala nola haragia, ebidentzia eta gomendioa, sendoagoa da: haragiaren eta haragi-prozesatuen kontsumo handiak (gure inguruan gertatzen den bezala) handitu egin lezake pisu-irabazia eta sabel-perimetroa, eta, beraz, komeni da gehiegi jatea, horrelakorik gerta ez dadin. Azkenik, dieta hiperproteikoen kasuan, onartzen da epe luzera (12 hilabete baino gehiago, obesitatearen tratamenduaren helburua) ez dela karbohidratoetan aberatsak diren ohiko dietek baino pisu galera handiagoa.\ngehiegizko pisu obesidad-eu proteinak


UrtarBot lankidearen ekarpenak - Wikipedia, entziklopedia askea.\nUrtarBot lankidearen ekarpenak\nUrtarBot(r)entzat eztabaida Blokeatze erregistroa igoerak erregistroak gehiegikerien erregistroa\n12:4512:45, 15 urtarrila 2022 ezb. hist 0 t Herat  Robota: Testu aldaketa automatikoa (-www.argia.com +www.argia.eus) azken aldaketa Etiketa: PAWS [2.1]\n12:4512:45, 15 urtarrila 2022 ezb. hist 0 t Nimruz probintzia  Robota: Testu aldaketa automatikoa (-www.argia.com +www.argia.eus) azken aldaketa Etiketa: PAWS [2.1]\n12:4512:45, 15 urtarrila 2022 ezb. hist 0 t Hazara  Robota: Testu aldaketa automatikoa (-www.argia.com +www.argia.eus) azken aldaketa Etiketa: PAWS [2.1]\n12:4512:45, 15 urtarrila 2022 ezb. hist 0 t Afganistan  Robota: Testu aldaketa automatikoa (-www.argia.com +www.argia.eus) Etiketa: PAWS [2.1]\n12:3612:36, 15 urtarrila 2022 ezb. hist 0 t Janbattitt Dirassar  Robota: Testu aldaketa automatikoa (-www.argia.com +www.argia.eus) Etiketa: PAWS [2.1]\n12:3312:33, 15 urtarrila 2022 ezb. hist 0 t Clara Campoamor  Robota: Testu aldaketa automatikoa (-www.argia.com +www.argia.eus) Etiketa: PAWS [2.1]\n12:3312:33, 15 urtarrila 2022 ezb. hist 0 t Espainiar Kongresuko lehoiak  Robota: Testu aldaketa automatikoa (-www.argia.com +www.argia.eus) azken aldaketa Etiketa: PAWS [2.1]\n12:3312:33, 15 urtarrila 2022 ezb. hist 0 t Txantiloi:Argia.erref  Robota: Testu aldaketa automatikoa (-www.argia.com +www.argia.eus) azken aldaketa Etiketa: PAWS [2.1]\n12:3212:32, 15 urtarrila 2022 ezb. hist 0 t Bateragune auzia  Robota: Testu aldaketa automatikoa (-www.argia.com +www.argia.eus) azken aldaketa Etiketa: PAWS [2.1]\n12:3012:30, 15 urtarrila 2022 ezb. hist 0 t Argia Sariak  Robota: Testu aldaketa automatikoa (-www.argia.com +www.argia.eus) azken aldaketa Etiketa: PAWS [2.1]\n12:2912:29, 15 urtarrila 2022 ezb. hist 0 t Txantiloi:Argia.erref/dok  Robota: Testu aldaketa automatikoa (-www.argia.com +www.argia.eus) azken aldaketa Etiketa: PAWS [2.1]\n12:2512:25, 15 urtarrila 2022 ezb. hist +4 t Josetxo Lizartza  Robota: Testu aldaketa automatikoa (-argia.com +www.argia.eus) azken aldaketa Etiketa: PAWS [2.1]\n12:0712:07, 15 urtarrila 2022 ezb. hist 0 t Lankide eztabaida:Theklan/III (2006ko urria-2006ko azaroa)  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0712:07, 15 urtarrila 2022 ezb. hist 0 t Itxaso Araque  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0712:07, 15 urtarrila 2022 ezb. hist 0 t Antonio Amundarain  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0712:07, 15 urtarrila 2022 ezb. hist 0 t Beñat Sarasola  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0712:07, 15 urtarrila 2022 ezb. hist 0 t Itziar Madina  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0612:06, 15 urtarrila 2022 ezb. hist 0 t Harkaitz Zubiri  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0612:06, 15 urtarrila 2022 ezb. hist 0 t Katixa Agirre  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0612:06, 15 urtarrila 2022 ezb. hist 0 t Fertxu Izquierdo  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0612:06, 15 urtarrila 2022 ezb. hist 0 t Uxue Alberdi  Robota: Testu aldaketa automatikoa (-zubitegia.armiarma.com +zubitegia.armiarma.eus) Etiketa: PAWS [2.1]\n12:0612:06, 15 urtarrila 2022 ezb. hist 0 t Joxan Oiz  Robota: Testu aldaketa automatikoa (-zubitegia.armiarma.com +zubitegia.armiarma.eus) Etiketa: PAWS [2.1]\n12:0612:06, 15 urtarrila 2022 ezb. hist 0 t Julen Arriolabengoa  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0512:05, 15 urtarrila 2022 ezb. hist 0 t Urtzi Urkizu  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0512:05, 15 urtarrila 2022 ezb. hist 0 t Jose Maria Etxaburu  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0512:05, 15 urtarrila 2022 ezb. hist 0 t Jose Inazio Basterretxea  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0512:05, 15 urtarrila 2022 ezb. hist 0 t Nora Arbelbide  Robota: Testu aldaketa automatikoa (-zubitegia.armiarma.com +zubitegia.armiarma.eus) Etiketa: PAWS [2.1]\n12:0512:05, 15 urtarrila 2022 ezb. hist 0 t Irati Jimenez  Robota: Testu aldaketa automatikoa (-zubitegia.armiarma.com +zubitegia.armiarma.eus) Etiketa: PAWS [2.1]\n12:0512:05, 15 urtarrila 2022 ezb. hist 0 t Pillipa Zugatzaga  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0412:04, 15 urtarrila 2022 ezb. hist 0 t Gotzon Aleman  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0412:04, 15 urtarrila 2022 ezb. hist 0 t Rafa Ugalde  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0412:04, 15 urtarrila 2022 ezb. hist 0 t Leire Bilbao  Robota: Testu aldaketa automatikoa (-zubitegia.armiarma.com +zubitegia.armiarma.eus) Etiketa: PAWS [2.1]\n12:0412:04, 15 urtarrila 2022 ezb. hist 0 t Peru Magdalena  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0412:04, 15 urtarrila 2022 ezb. hist 0 t Jon Maia  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0412:04, 15 urtarrila 2022 ezb. hist 0 t Uxue Apaolaza  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0312:03, 15 urtarrila 2022 ezb. hist 0 t Marikita Tanburin  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0312:03, 15 urtarrila 2022 ezb. hist 0 t Juanma Sarasola Murgia "Xaun"  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0312:03, 15 urtarrila 2022 ezb. hist 0 t Jean-Baptiste Constantin  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0312:03, 15 urtarrila 2022 ezb. hist 0 t Arantza Etxeburua  Robota: Testu aldaketa automatikoa (-zubitegia.armiarma.com +zubitegia.armiarma.eus) Etiketa: PAWS [2.1]\n12:0312:03, 15 urtarrila 2022 ezb. hist 0 t Martin Goihetxe  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0312:03, 15 urtarrila 2022 ezb. hist 0 t Leonce Goietxe  Robota: Testu aldaketa automatikoa (-zubitegia.armiarma.com +zubitegia.armiarma.eus) Etiketa: PAWS [2.1]\n12:0212:02, 15 urtarrila 2022 ezb. hist 0 t Damaso Legaz  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0212:02, 15 urtarrila 2022 ezb. hist 0 t Mariano Mendigatxa  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0212:02, 15 urtarrila 2022 ezb. hist 0 t Pedro Prudentzio Hualde  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0212:02, 15 urtarrila 2022 ezb. hist 0 t Ramon Illarramendi  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0212:02, 15 urtarrila 2022 ezb. hist 0 t Manuel Antonio Antia  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0212:02, 15 urtarrila 2022 ezb. hist 0 t Frantzisko Ignazio Lardizabal  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0112:01, 15 urtarrila 2022 ezb. hist 0 t Jose Kruz Etxeberria  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0112:01, 15 urtarrila 2022 ezb. hist 0 t Jose Ignazio Gerriko  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\n12:0112:01, 15 urtarrila 2022 ezb. hist 0 t Jean Pierre Arbelbide  Robota: Testu aldaketa automatikoa (-zubitegia.armiarma.com +zubitegia.armiarma.eus) azken aldaketa Etiketa: PAWS [2.1]\nUrtarBot: Azpiorrialdeak • Baimenak • Erregistratze data • Edizioen zenbaketa • Sortutako artikuluak • Wikimedia proiektu guztietako ekarpenak • Kontuak


erabili.eus/ Patxi Ondarra Erdozia, 1925-2005\nHemen zaude: Sarrera » Sare-aldizkariak » Iritzi-muinetik » Patxi Ondarra Erdozia, 1925-2005\nPatxi Ondarra Erdozia, 1925-2005\n2006-02-09 / 07:00 / Andres Iñigo Ariztegi BESTELAKOAK\nSakanako Bakaiku herrian jaio zen 1925eko maiatzaren 19an. Feliziano Ondarra eta Maria Erdozia, bere gurasoak ere bakaikuarrak ziren. Izan zituzten sei seme-alaben artean Patxi zen zaharrena.\n1937an, 12 urte zituelarik eta Espainiako Gerra Zibila puri-purian zegoela, sartu zen Kaputxinoek Altsasun duten seminarioan, eta, garai hartako bere ikaskide batek jakinarazi digunez, karlisten umeek eraman ohi zuten pelayo trajez jantzia agertu omen zen.\nApez ikasketak burutu arte ikas ibilbide hau egin zuen: Altsasun Humanitate ikasketako bost urteak, Hondarribian Filosofiako bi lehenbizikoak, ondoren Zangozan nobiziadu urtea, handik Lizarrara joan zen Filosofiako hirugarrena eta Teologiako lehendabizikoa egitera, eta azkenik Iruñean amaitu zituen Teologiako hiru hurrengoak. 1949ko abenduan apeztu eta meza berria Altsasuko komentuan eman zuen Eguberri aurretik.\nHasiera-hasieratik nabaritu omen zitzaion historia eta hizkuntzak ikasteko joera berezia. Euskaraz gain latina, greziera, frantsesa eta alemana ikasi zituen eta bere kabuz eskatzen zuten baino maila altuagoa lortzen saiatzen omen zen eta, Teologia egiten aritu zen urteetan, hebreera ere nahiko ongi ikasi omen zuen. Hala aitortzen du berak, meza eman eta hurrengo urtean Kaputxinoen Probintzialak igorritako gutun baten erantzunean: "En Pamplona estudié mucho hebreo y leía casi sin diccionario los libros históricos. Leí el Pentateuco, Josué, Jueces, Samuel, Reyes, etc. Aspiraba a traducir con el tiempo la Biblia de las lenguas originales al vascuence... En cuanto al griego, he leído casi todo el Nuevo Testamento. El alemán, una de las lenguas más necesarias en punto a Escritura, me parece que lo entiendo con bastante facilidad. Vascuence también he estudiado mucho, aparte de ser mi lengua materna. Mi centro está aquí".\nZergatik adierazten zion bere lekua hemen zegoela? Bada, Probintzialak Txilera joateko proposamena egin ziolako eta Patxik bere burua zertarako ikusten zuen gai eta zertarako ez jakinarazteaz gain, guztiaren gainetik hemen geratu nahi zuelako. Badaezpada ere, Probintzialari zalantzarik geldi ez ziezaion, honela laburbildu zuen erantzun gutun hori: "En resumen, yo no me siento ni con aptitudes, ni con entusiasmo para los ministerios a los que me destinan y, en consecuencia, desearía no contasen con un servidor". Hala ere, Probintzialak tinko eutsi zion bere proposamenari eta Patxik hurrengo gutun batean honela erantzun zion: "Me dice que acepte sin titubeos mi destino. Digo, pues, que me resigno, nada más, a ir a Chile. No siento nunguna ilusión por ir allá. Si voy, será únicamente porque me mandan" (1).\nHamahiru urtez aritu zen Santiago hiriburutik 25 kilometrora dagoen Paine izeneko hirian kaputxinoek zeukaten seminario txikian irakasle, hizkuntza irakasle batik bat; baina, aldi berean, batere bere gustuko ez ziren zenbait ardura ere hartu behar izan zituen ikastetxe hartan, bertzeak bertze, ikasketaburu izan baitzen zazpi urtez eta zuzendariorde eta diziplina prefektu bertze hiru urtez. Hala ere, Txilen emandako urte haiek aprobetxatu zituen ingelesa ikasteko, eta maila ona lortu zuen nonbait, Michigan Unibertsitateko Proficiency in English titulua eskuratu baitzuen 1961ean.\n1964an, hamahiru urte jarraituak han egin ondoren, merezitako oporrak hartu eta hona etortzeko aprobetxatu zuen. Hasiera batean oporraldi garai horretan bere familia bisitatzera etorri bazen ere, behin betiko hemen gelditu zen.\nHurrengo hiru urteetan Tuteran eta Zangozan aritu zen irakasle, eta bertze bi urtez Donostian. Azken hiri honetan bere ama-hizkuntza sakontzen hasteko aukera ona izanagatik, urte bat geroago, 1968an –apeztu zenetik 19 urte pasatu ondoren–, Lekarozera igorri zutenean, hasi zitzaion Patxi Ondarrari bere betiko asmo eta ametsak asetzeko bidea irekitzen. Orduan bai erran ahal izan zuen "mi centro está aquí". Ematen duenez, oraingo honetan aurkitu zuen leku eta gune aproposa bera gai sentitzen zen lanetan murgiltzeko, ikasten segitzeko eta ikerketan trebatzen hasteko. Lekarozko komentua, euskal kulturarekin lotura handikoa izateaz gain, zenbait euskaltzainen bizilekua ere izan baitzen, bertzeak bertze, Damaso Intzakoa eta Polikarpo Iraizozkoa eukaltzain osoena eta Arrigarai, Eusebio Etxalarkoa eta Jurgi Errezukoa urgazleena. 19 urte lehenago Biblia euskaratzeko asmoak urrutixko gelditu zitzaizkion nonbait eta Lekarozko ikastetxean, irakasle aritzearekin batera, alor berriak jorratzen hasi zen. Euskararen ikerketarako bere burua hobeki jantzi nahian, UNEDn matrikulatu eta lau urteren buruan, 1980an, 55 urte zituela, filologian lizentziatura lortu zuen.\nIkasketa hauek amaitzear zituela izendatu zuten euskaltzain urgazle, 1979ko abenduaren 20an, eta zazpi hilabete geroago, 1980ko uztailaren 31n, euskaltzain oso, Jose Mari Satrustegi, Jean Haritschelhar eta Henrike Knörr euskaltzainek proposatuta, bertze kaputxino batek, Aita Polikarpo Iraizozkoak, hutsik utzitako aulkia betetzeko. Sarrera ekitaldia Altsasuko kaputxinoen komentuan egin zen, 1981eko martxoaren 22an, eta hitzaldian "Polikarpo Aitak zituen euskal esku-idatzi zaharren aurkezpena" izenburuko gaia garatu zuen. Erantzule J. M. Satrustegi izan zen.\n25 urte egin zituen Patxik Lekarozen, baina fraideek ikastetxe hura Nafarroako Gobernuari saldu ziotenetik, bakaikuarrak Iruñera joan nahi izan zuen eta 1993az geroztik bere azkeneko 12 urteak, Altsasun egindako egonaldi batzuk salbu, Iruñeko San Pedro auzoko kaputxinoen komentuan pasatu zituen. Urte hauetan buru-belarri aritu zen ikerketa lanetan eta bere bibliografian ikusten ahal den bezala, euskarazko testuak argitaratzea izan zuen ia-ia helburu bakarra, idatzi zituen liburu gehienak eta artikulu franko garai honetakoak baitira.\nPatxi Ondarraren lanak\nAipatu dugu Lekarozen hasi zela alor berriak lantzen, eta hilberri txosten honekin batera Euskera aldizkarian argitara emanen dugun bere bibliografian ikusten ahalko den bezala, nahiz eta bertze zenbait gai ere landu, bi izan ziren gehien jorratu zituenak: Arkeologia (Megalitika berezibi) eta Euskara.\nPatxi, alde batetik, pertsona isila, langilea eta gauza guztiei zuhurki erreparatzen ziena zen; eta bertzetik, beti agertu izan zuen naturarekiko maitasuna eta mendizaletasuna. Bere jai eta opor egunetako atseden eta gozamenik handiena mendian ibilbide luzeak egitea izaten zen, zer ikusi eta ikasi, zer berri aurkitu bere fitxategia osatzen joateko. Mendizale ibiltari nekaezin honek, bai Baztandik hasi eta Bertizarana, Malerreka, Bortzerriak, Artesiaga, Kintoa, Lantz, Belate, Ultzama, Anue... eremuetako bidexka eta xoko guztiak, bai bere sorterri inguruko Aralar, Urbasa, Altzania, Lizarrusti... mendietakoak ere pausuz pausu ezagutzen zituen eta trikuharri, oroitarri, mugarri, monolito, cromlech, tumulu, etab. ugari aurkitu zituen. Nafarroan urte haietan megalitikan aditu zirenekin harremanak izan zituen, bertzeak bertze, Tomas López Sellés jaunarekin eta, hain zuzen ere, 1977an López Sellés zendu zenean Nafarroako Foru Diputazioak Príncipe de Viana Erakundearen Indusketa eta Arkeologia batzordekide berria Patxi Ondarra izendatu zuen.\nAlor honetan egindako aurkikuntzen lekuko dira aldizkari espezializatuetan argitara eman zituen zenbait artikulu, bost Príncipe de Vianan eta hiruna Cuadernos de Etnologia y Etnografia de Navarran, Trabajos de Arqueología de Navarran eta KOBIEn. Guztien gainetik aipagarria, izan duen oihartzunagatik, 1973an Baztango Soalar mendian aurkitu eta izen hori daraman menhir neolitikoa, 4 metro eta 30 zentimetroko altuera, 3’5 tona, eta gizon eta emakumearen grabatuak dituena. Gaur den egunean Elizondoko J. Oteitza Etnografia Museoan dago ikusgai.\nEuskaltzain izendatu berri hartan egin zitzaion elkarrizketa batean zioen euskal gauzetarako izugarrizko grina izan zuela beti eta, euskalduna eta nafarra zen aldetik, bere xede nagusia Nafarroako euskalduntasunaren erakusketa egitea zela, alegia, Nafarroan non, noiz eta nola hitz egiten zen ezagutzera ematea, ondoren hartu beharreko erabakiak hartzeko.\nArgitara eman dituen lanak hiru zati nagusitan sailkatzen ahal dira: a) Joakin Lizarraga, b) Aita Polikarpo Iraizozkoa eta c) euskal testuak.\na) Joakin Lizarraga Elkanokoa. Lekarozko hasierako urteetan Megalitikan murgildu bazen ere, ikusten ahal da berehala ekin ziela euskararen inguruko gaiei eta hauen artean lehendabizikoak Fontes aldizkarian argitara emandako "Producción literaria de Joaquín Lizarraga" (1972), "La Escuela de gramática de Joaquín Lizarraga, en Elkano" (1978) eta "Joaquín Lizarraga en el Diccionario de Azkue" (1980) izan ziren. Berehala etorri ziren hurrenez hurren lan mardulagoak, Elkanokoari buruz publikatu zituen liburuak, Ongui iltzen laguntzeko itzgaiac eta Urteko igande guzietarako prediku laburrak, Euskaltzaindiaren Euskararen Lekukoak bildumaren 10. eta 16. aleak, eta Jesukristo, Maria eta Santuen Bizitzak, Juan Apechearekin batera prestatu eta Nafarroako Gobernuak argitaratua. Bazuen oraindik material gehiago eta bere azken egunak arte aritu zen prestatzen Elkanokoaz laugarren liburua izatea espero duguna, De Decalogo eta Aitagurean azalpena izenburukoa.\nb) Aita Polikarpo. Euskaltzaindiko aulkian ordezkatu zuen Iraizozkoaz ere lan ugari utzi dizkigu. Euskera aldizkarian lau artikulu, horietako bat sarrera hitzaldian garatu zuen gaia eta bertze bat Iraizotz herrian 1997an Euskaltzaindiak ospatu zuen Aita Polikarporen mendeurrenean azaldu zuen txostena "Aita Polikarpo Iraizozkoaren bizitza eta obrak" izenekoa. Mendeurren honen ondorioz, Euskaltzaindiak proposatuta, Nafarroako Gobernuak hiru liburutan eman zituen argitara Iraizozkoaren lanak, Hitz neurtuzko lanak batean eta Hitz lauzko lanak bertze bitan, hirurak Patxi Ondarrak prestatuak.\nc) Euskal testuak. Aipatutako bi egile horien liburuez gain, Karmel-en bertze bat ere idatzi zuen, Arakistain eta Zuzaeta karmeldarren idazlanak biltzen dituena. Baina gehiago dira artikulu modura argitara eman zituen testuak, Nafarroakoak eta XVIII-XIX. mendekoak batik bat, ASJU, Euskera, Fontes eta bertze aldizkari batzuetan, baita euskaltzainei egindako zenbait omenaldi liburutan ere ageri direnak. Kontuan izanik testu horien lekukotasun geografikoak, hala nola, Urdazubi, Baztan, Bertizarana, Bortzerriak, Bidasoa Beherea, Eguesibar, Txulapain, Itzarbeibar, Oltza, Olloibar, Iguzkitza, Goñerri, etab. direla, oso material interesgarria da Nafarroako euskara ikertu eta ezagutzeko. Iñaki Caminok orain dela urte pare bat argitaratutako Hego-nafarrera liburuan dio Ondarra euskaltzainaren ikerketak baliabide paregabea izan direla Goñerriko euskaraz fruitu gehiago lortu ahal izateko.\nEuskaltzaindian izandako ardura\nHiru batzordetan aritu zen batik bat:\n1) Dialektologia. Batzorde honetan sarrera hitzaldia egin zuen urte beretik hasi eta hamabi urtez aritu zen; horietako hamarretan, 1981-1987 eta 1989-1993 bitartean, batzordeburu izan zen, eta bertze bitan, 1987-1989, buruorde. Batzorde arduraz gain Maileguzko hitz berrien azpibatzordean eta Lexiko Irizpideen Finkatze lanetan parte hartze zuzena izan zuen, baita Dialektologiarako Nafarroan egin ziren inkestetan ere. Hiztegia biltzeko zuen zaletasunaz jabetzeko aski da bere lanak ikustea, eta adierazgarria da 1965ean argitara eman zuen bere lehendabiziko lana Voces vascas de Bacaicoa izan zela eta 40 urteren buruan inprimategira eraman zuen azkenekoa lan hura osatua izan zela, oraingoan euskaraz emana, Bakaikuko euskal hitzak, esaerak etab. izenekoa, Fontes aldizkariaren 100. alean plazaratu berri dena.\n2) Gramatika. Batzorde honetako kide bertze hamabi urtez izan da, 1993an Dialektologiakoa utzi zuenetik bere azken egunak arte. Batzordeko idazkariak jakinarazi digunez, Patxi Ondarrak eginbehar guztiak zintzoki betetzeaz gain, oso gustuko zuen EGLUko materialetan gramatika-fenomeno bitxi samarrak aztertzen zirenean bereziki, berak prestatu eta argitara eman zituen Nafarroako hainbertze testutatik jaso zituen lekukotasunak proposatzea.\n3) Onomastika. Batzorde hau eratu baino bi urte lehenago, 1981ean osatu zen behin-behineko Herri Izendegia lantaldeko kide izan zen. 2001az geroztik, berak hala eskatuta, kide-aholkulari genuen. Atal honetan hurbilagotik ezagutu nuen, Euskaltzaindiko bileretarako joan-etorrietan gai honen inguruan aritzen baikinen solasean erregularki. Gustukoa zuen. Lekarozen egon zenean datu asko bildu zituen ongi miatu zuen Baztango udal artxiboan. Lan horren lekuko dugu, erraterako, 1984an argitara eman zuen "Apeo de Baztan", Baztango XVIII. mendeko etxe izenen dokumentua; eta artxibo hartan egin zuen lanaren lekuko izan nintzen neu orain dela hogei bat urte, tesia egiten ari nintzela jakin zuenean, Malerreka inguruko datuak bildurik zituen lauzpabost karpeta eman zizkidanean, eta berriro joan den uztailean, bere azken egunetan, Paskual Rekalderi eta bioi iritsarazi zigunean artxibo beretik hartuak zituen gainerako materialak, Baztango herriei dagozkienak batik bat.\nErran beharrik ez dago zein zehatza zen, bai agirietatik hartzen zituen datuetan, bai bere mendi ibilaldietan entzuten zituen forma biziak jasotzean. Bere ustez oker jarriak ziren zenbait izenen salaketa egin zuen; erraterako, arkeologoek Abauntz izenarekin bataiatu zuten Arraizko kobazuloa Lamiñzulo zela zioen; Aralar mendian Atlantiko eta Mediterraneorako urak banantzen diren puntuan dagoen trikuharria, J. M. Barandiaranek, Ataungo ahoskeraren arabera, Argonitz izendatu zuena Arginaroz dela; eta Barandiaranek Mailarreta izenaz bataiatutako Arraiozko trikuharria, Baztango dokumentazioaren arabera Mairuilarrieta dela.\nPatxi Ondarra euskaltzain nafarra\nNafarroan euskararen arrastoak aurkitzen aritzeak liluratzen zuen Patxi eta, gorago aipatu dugun bezala, euskalduna eta nafarra zen aldetik, euskaltzain izendatzean bere buruari jarri zion helburu nagusia Nafarroako euskalduntasun historikoa erakustea zen, non eta noiz hitz egiten zen eta nolakoa zen euskara hori, horren ondorioz euskara baturako behar ziren erabakiak hartzeko.\nAipatu ere egin dugu, azkeneko bospasei urteetan Euskaltzaindiko bileretarako joan-etorrietan ordu franko egin genituela elkarrekin eta egiaztatzen ahal dugu bere kezka nagusiak euskararen egungo egoera eta etorkizuna zirela, baina Nafarroako ikuspuntutik. Bertze modu batera errateko, bere kezkak euskara batua eta euskara Nafarroan ziren. Pertsona isila, hitz gutikoa baina zehatza, behar baino gehiago hitz bat ere egiten ez zuena, eta hitz bat bertzea baino altuago ere ahoskatzen ez zuena. Hala ere, ohi ez bezala, erabat asaldatua eta haserre bizian mintzatzen ikusi izan nuen pare bat aldiz. Behin, euskararen munduaren barrenetik batuari buruzko kritika gogorrak plazaratu ziren batean, hizkuntza berria, asmatua, artifiziala, Martekoa, etab. zela zioten zenbait adierazpen eta iritzi kritiko zirela eta; bertze batean, Nafarroan azkeneko 30-40 urte hauetan loratzen ari den hizkuntza itotzeko hartu ziren neurri gogorrak ikusita eta, bereziki, bertako hizkuntza propioari egunkarietako iritzi artikuluek erakusten zioten errespeturik ezak minduta.\nPatxi Ondarra, izateko moduagatik, ez zen bere burua inola ere agerian jartzen zutenetakoa; hala ere, euskararekiko zuen kontzientzia eta konpromiso pertsonalak behin edo bertze bulkatu zuen nafar gizartearen aurrean aurpegia ematera. Lingua navarrorum inoiz ez zela nafarren hizkuntza izan, nafar batzuena baizik, eta Nafarroa, Euskal Herria eta Vasconia izenak nazionalisten asmakizun berriak bertzerik ez zirela zioten artikulu egileen aurrean agertu zuen bere iritzia. Datu zehatz eta ongi dokumentatuak emateaz gain, bazekien ironia puntu bat ere erabiltzen bere erantzunetan. Adibidez, horietako batean, Lingua navarrorum artikuluaren egileari "un incansable soldado de la pluma" deitzen dio, eta Nafarroa, Vasconia eta Euskal Herria izenez ari den batean, hainbat aipu historiko eman ondoren, erraten du bere azkeneko kontsulta bibliografikoa Nafarroako Kutxak 1990ean 11 aletan argitara emandako Gran Enciclopedia navarra obra izan zela eta aurkitutakoa ikusi ondoren iruzkin honekin ematen dio amaiera artikuluari: "Vasconia es un banco y Euskal Herria no tiene entrada: no ha existido nunca".\nPatxi Ondarra, eroriko batek eragindako zaurien ondorioz, 2005eko uztailaren 30ean hil zen, euskaltzain oso zeneko 25 urte bete behar zituen bezperan, hain zuzen. Isil-isilik, bizi izan zen bezalaxe, eta, itxuraz, espero gabean joan zitzaigun. Berarentzat, ordea, azken ordu hori ez zen espero gabekoa eta bat-batekoa izan. Zendu zenean konturatu nintzen hilabete batzuk lehenagotik erabat jabetua zegoela bere amaieraren hurbiltasunaz, adierazgarriak izan baitziren bere bizitzaren hondarreko hilabeteetako bizpahiru detaile. Azkenaldian, Euskaltzaindiaren osoko bilkuretara joaten ez zenean, erregularki igortzen zidan bere ahala posta elektronikoaz, baina joan den ekainean, komentuko eritegira pasatu ondotik, Gema Iruñeko ordezkaritzako bulegariari deitu zion komentura joateko eskatuz. Niri zuzendutako eskutitz azalaren barruko kuartilla tamainuko paperak zera zioen "Andres Iñigori beti nire ahala". Sinatua P. Ondarra. Uztailean gisa bereko deia jaso zuen Gemak. Azken honetan lehen aipatu dudan Baztango artxiboan jasotako materialaren zenbait karpeta Paskual Rekalderi eta niri emateko izan zen. Oraindik adierazgarriagoa kaputxinoek bere gelan aurkitu zuten paper bat, eritegira pasatu aurretik, ematen duenez martxoan edo apirilean idatzia, non gorago aipatu bezala, zehatz-mehatz adierazten zuen zer lan zituen eginak edo amaitzeko puntuan, bere gelako zein karpeta eta apaletan zegoen horietako bakoitza, eta zein pasahitz edo klaberi emanda aurkitzen ahal ziren bere gelako ordenagailuan. Argi adierazi nahi izan zuen nonbait, depresioak jota komentuko eritegian sartu zenean ez zuela bere burua gai ikusten ez Euskaltzaindiko bilkuretara etortzeko, ez lanean segitzeko. Nolabait errateko, testamentu baten modura utzi zuen idatzirik esku artean zituen lan eta arduren berri.\nLehenago aipatu dugu euskaltzain izendatu berri hartan, euskalduna eta nafarra zen aldetik, zertan saiatu nahi zuen argi eta garbi adierazi zuela. 25 urteen buruan, bere bizitzaren helmugan, Patxi Ondarra langile nekaezinak uzta oparoa utzi dio euskarari eta Nafarroari. Uzta baliagarria Euskaltzaindiaren lanetarako eta kultura ekarpen interesgarria Nafarroarako, bai historiaurreko megalitika aurkikuntzengatik, bai paper zahar ezkutatuetatik aterata ezagutzera eman dituen bertako hizkuntzaren ezaugarriengatik. Espero dezagun merezimendu horiek balioztatuak ikustea eta espero dezagun, halaber, Nafarroako Entziklopedia hori berrargitaratzen denean, Vasconia eta Euskal Herria izenen sarrerak agertzea, eta hauek agertuko ez balira ere, Ondarra Erdozia, Patxi sarrera berria ikustea, Nafarroaren alde egin duen lanaren errekonozimenduaren seinale.\n(ANDRES IÑIGO ARIZTEGI euskaltzaina, Euskaltzaindiaren Jagon sailburu eta Nafarroako ordezkaria da)\nHilberri txosten hau Euskaltzaindiaren bilkuran irakurri zen, Donostian, Gipuzkoako Foru Aldundian, 2006-01-27an.\n(1) Informazio hau eta bertze zenbait datu eskura jarri dizkigun Tarsicio Azcona kaputxinoari eskerrak eman nahi dizkiogu.\nGai honi buruz erabili.com-en argitaratuak (irakurtzeko gainean sakatu)\nPatxi Ondarra euskaltzain osoa hil da\nPatxi Ondarra euskaltzaina zenaren aulkia hartzeko hautagaiak\nPatxi Salaberri euskaltzain oso\nAndres Iñigok erabili.com-en argitaratuak (ikusteko gainean sakatu)\nNafarroako hizkuntza politika aztergai\nJuan Goikoetxea Zabalo euskaltzain urgazlea jaio zeneko mendeurrenean


Arantza Moreno, urtebete gehiago sailkapen olinpikoa lortzen saiatzeko | EHK\nby ehkirola eus | 2020/04/14\nArantza Moreno 1995ko urtarrilean jaio zen Ermuan eta txikitatik datorkio kirolarekiko grina. Berez, eskubaloiari lotutako familia batetik dator, bere ahizpa nagusia atezaina izandakoa da eta ahizpa txikia, Mirene Moreno, Super Amara BeraBeran jokatzen du Iberdrola ligan.\nBera ere eskubaloian aritu zen urte batzuetan, geroago atletismora pasatu zelarik, diziplina ezberdinetan saiatuz, krosak, pistako lasterketak etabar.\nMomentuko zirkunstantzia batzuk zirela medio, 2009an xabalina jaurtiketa probatu zuen oso emaitza onekin eta handik aurrera hau izan du bere modalitate kutunena.\nIazko denboraldian joan zen Arantza Iruñeara bizitzera entrenamendu-taldea aldatu zuelako eta orain Idoia Mariezkurrenaren aginduetara aritzen da Tokiora begira bere maila hobetu nahian.\n2020. urtea data garrantzitsua izan behar zuen Arantzarentzat, Joko Olinpikoetan aritzeko sailkapenaren bila buru belarri saiatzeko momentua baitzen berarentzako.\nOrain, koronabirusaren pandemiaren eraginez, Jokoak hurrengo urtera atzeratu egin dira (Pariseko Europako Txapelketa ere) eta ermuarrak etxean entrenatzen igarotzen ditu egun hauek, gainontzeko kirolariak lez. Kontutan hartu behar da, xabalina oso modalitate teknikoa dela eta guztiz beharrezkoa duela entrenamendu egokiak garatzea emaitzak hobetzen joateko, ez da beraz egoerarik xamurrena egun bizi duena.\nArantza Morenok ez zuen momentuz Jokoetara txartela eskuan, ta bost lehiaketa ezberdinetan emaitza onak ateratzea beharrezkoa zuen sailkapen olinpikoa eskuratzeko. Emakumezkoen sailkapenerako gutxieneko marka 64 metrotan dago –ermuarraren errekorra 59,69 da- baina munduko rankineko postuaren arabera ere sailkapena lortu daiteke.\nEta hori da hain zuzen ere Morenoren helburua, izan ere, rankineko 32. postutik gorako sailkatutakoak joango dira Jokoetara eta bera 37. postuan zegoen etenaldia gertatu zenean, lehiatzen hasi berriak zirelarik. Ez du erraza izango Joko Olinpikoetarako lekua lortzea baina zalantza barik, berriro lehiaketak bueltatzen direnean hori izango da bere helburu nagusiena.\nAurtengo denboraldia ederki hasi zuen ermuarrak, besteak beste martxoan Motrilen lehiatutako Espainiako jaurtiketa luzeen neguko txapelketa irabazi zuelarik, 58.44 metroko marka eginda. Aurretik, otsailaren 2an lehenengo postua lortu zuen Gasteizen lehiatutako jaurtiketa luzeen Euskadiko Txapelketan.


35 armadore eta ontziola inguru eta lehenengo mailako ehun bat hizlari hartuko dute parte Sinaval, Eurofishing, FuturePort eta Marine Energy Week kongresuetan\nBilbao Exhibition Centre-ek otsailaren 12tik 14ra ateak irekiko dizkio nazioarteko itsas sektoreari WORLD MARITIME WEEK hartuz, foro bakarrean sektoreko lau esparruak barne hartzen dituen topagunea. Hauek dira lau sektoreak eta horien inguruan egingo diren kongresuak: ontzigintza SINAVAL kongresuan, arrantza EUROFISHING kongresuan, portuak FUTUREPORT kongresuan eta itsas energia berriztagarriak MARINE ENERGY WEEK kongresuan. Ekitaldi hau ezinbesteko topagune bihurtzeko ardatzak hiru izan dira: networking eta B2B programa, parte-hartzaileen harrera ona duena eta 35 enpresa inguruko erosleen parte hartzea izango duena; kongresuen programa, maila altueneko ehun hizlari inguru izango duena -erdia gure mugetatik haratagokoa delarik-; eta azkenik, erakusketa gunea, non 100 enpresa baino gehiagok Luxua pabiloian ekonomia urdina izenekoaren azken berrikuntzak erakutsiko dituzten eta bertaratutako 2.000 pertsona ingururekin hausnarketan arituko diren (bisitariak gonbidatuak izan dira). Ardatz hauetako bakoitzak badu bere garrantzia World Maritime Week azokaren osotasunean, sektoreak azoka hau interesgarritzat jotzen du eta kontutan izaten duelarik agendan.\nInaugurazio ekitaldia otsailaren 12an, asteartea, izango da, 13:30ean, Ekonomiaren Garapena eta Azpiegituretako sailburua den Arantxa Tapiaren eskutik.\nAURREZ AURREKO HARREMANA, WMW-REN INDARGUNEA\nEz da World Maritime Week bezalako itsas-eremuko beste topagunerik, horrek nortasun propioa duelako. Biurteko izaerarekin jaio zen 2017an nazioarteko proiekzio handiagoa emango zion indarra lortzeko helburuarekin; hurrengo edizioan, 2019an, goi-errendimenduko negozio-esparru gisa lehenengo edizioaren maila gainditzea lortu du. Networking programak eta B2B topaketek aurrez aurreko harremana eta batzuen beharrak eta besteen eskaintzak ezagutzeko beharrezkoa den elkarrizketa sustatzen dute. Horretarako, preskriptoreen eta hornitzaileen agendak gurutzatzen dira, bi alderdietarako erabilgarria den informazioa trukatuz. Zentzu honetan, 35 ontziola eta armadore inguru baieztatu dute bertaratuko direla B2B topaketetara, horiek 27 herrialdetatik etorriak direlarik, besteak beste, Filipinetatik, Malaysiatik, Singapurretik, Indonesiatik, Thailandiatik, Alemaniatik, Greziatik, Danimarkatik, Erresuma Batutik, Irlandatik, Iranetik, Belgikatik, Marokotik, Turkiatik, Zipretik, Egiptotik, Holandatik, Vietnametik edo Mexikotik.\nBestalde, World Maritime Week-ek gizarte agendan jartzen du arreta ere bai. Horren harira, erakusketarientzako, hizlarientzako, agintarientzako eta erosleen delegazioentzako koktel pribatuez eta bilerez gain, 300 profesionalentzako gala-afaria antolatuko du. Eta, ekitaldi honen esparruan, FINE sariak emango dira, edizio honetan laugarren urteurrena dutenak. Guztira hamar estatuatxo banatuko dira kategoria hauetan nabarmenenak izan direnak aintzatesteko: Itsasontzia, Ontziola, Armadorea, Ingeniaritza-proiektua, Erakundea eta Profesionala. Gainera, arrantza-sektoreari, portuko sektoreari eta itsas energia berriztagarrien sektoreari aintzatespen berezia egingo zaie. Azkenik, ibilbide profesionala berresteko Ohorezko Saria emango da.\nINAUGURAZIO SAIO KOMUNA ETA LAU KONGRESU\nSinaval, Eurofishing, FuturePort eta Marine Energy Week kongresuek haien agenda propioa daukate eta, zientziaren alorrean, lau kongresuek lortu dituzte haien hitzaldi edo mahai-inguruetarako itsasoaren sektoreko izen propio nabarmenak biltzea, hala nola Philippe Louis-Dreyfus, Louis-Dreyfus Taldeko presidentea; Alejandro Aznar, Espainiako Itsas Klusterraren eta Grupo Ibaizabal-aren presidentea; Juan Riva, Suardiaz Taldeko presidentea; Alfonso Mingarro, Cepsa Trading Managing Director; Jorge Zickermann, LNG – Naturgy-ren Itsas-garraioko zuzendaria, eta Miguel Luque, Repsoleko Itsas-garraioko zuzendaria, oil&gas-en beste ontzi-enpresa eta ontzidiren ordezkariez gain. Lau kongresuetan, hiru egunetan zehar, goizean, ekitaldi bakoitzari dagozkion hitzaldiak eta mahai-inguru tematikoak egingo dira. Arratsaldean, dagoeneko programatuta dauden bilera sektorialak egingo dira gerturatutakoekin.\nWorld Maritime Week-en programak 12an, asteartea, izango du osoko bilkura, lau biltzarretarako komuna izango dena. Irekiera saioa Antonio Garamendik, Espainiako Enpresaburuen Elkarteen Konfederazioaren (gaztelaniaz, CEOE) presidenteak, egingo du; zeinak Ekonomia urdinak eta sektoreek enpresa- eta gizarte-garapenean duten garrantziari buruz hausnartuko duen. Geroago, Philippe Louis-Dreyfus-ek, Louis-Dreyfus Taldeko presidenteak, nazioarteko itsasoko sektorearen inguruan duen ikuspegia emango du saio magistral batean. Frantsesaren parte hartzea eta gero, Alejandro Aznarrek, Espainiako Itsas Klusterraren eta Grupo Ibaizabal-aren presidenteak, mahai-inguru bat moderatuko du. Aznarrek mahai-inguruaren ondorioak azalduko ditu hau amaitutakoan. Osoko bilkura Ekonomiaren Garapena eta Azpiegituretako sailburua den Arantxa Tapiak eramango du aurrera eta buru izango da ekitaldiaren itxieran erakusketa guneko standetatik agintarien delegazioarekin egingo den ibilaldian.\nSINAVAL kongresurik zaharrena eta World Maritime Week-en bizkarrezurra da. Ontzigintzaren sektoreak urteak daramatza ekitaldi honetara gerturatzen eta, bigarren edizio honetan, ontzi-enpresen eta pleitarien profil berriari buruz hitz egingo da. Aurreko urteetan bezala, Estatu-ontziei buruzko jardunaldi militar bat egongo da, Espainiako Armadaren eta Europako SEA Europe elkartearen ordezkarien parte hartzea izango duena. Berritasun gisa, kongresu honek atal zibil bat izango du, non Itsasoko Salbamenduko, Aduanetako eta Guardia Zibileko profesionalek parte hartuko duten.\nEUROFISHING kongresuak flotaren belaunaldi-txandaketaren arazoari sakonki helduko dio. Horretarako, Francisco González Gonzálezek, Asturiasko Printzerriko Arrantza zuzendariak, eta Manuel Bermúdezek, Celeiroko portuko Proiektu zuzendariak, emango dute testigantza; flota eta lurralde guztietan eragina duen arazo honen aurrean hartu dituzten neurriei buruz hitz egingo dute biek. Kongresu honetan ondorengoek parte hartuko dute ere: Leandro Azkue, Eusko Jaurlaritzako Arrantza eta Akuikultura zuzendaria; Nicolás Sagarzazu, Heziketa eta Ikaskuntza Zuzendaritza zuzendaria; eta Elisabet Gorospe, Hazi Fundazioko Ekintzailetza eta Prestakuntza arduraduna. Gainera, atunontzi-izoztaileak bezalako gaiak jorratuko dira baita ere Nekazaritza, Arrantza eta Elikagaien Politikako sailburuordearen, Bittor Orozen, parte hartzearekin; eta baita Seychelleetako Arrantza idazkari nagusiaren, Jude Talma-ren, eta Gaboneko arrantza – ministroaren, Prisca Koho Nlende-en, parte hartzearekin ere, beste batzuen artean. World Maritime Week-ek hainbat aholku kontseiluren bilerari bide eman dio eta baita Espainiako Arrantza Konfederazioaren (CEPESCA) Zuzendaritza Batzordearen bilerari ere. Ildo beretik, BECera etorriko den Afrikako ordezkaritza handiak Ozeano Atlantikoa inguratzen duten Afrikako Estatuen Arrantza Lankidetzari buruzko Ministro Konferentziaren (COMHAFAT) bilera bat egingo du Urruneko Uren Aholku Batzordearekin batera.\nFUTUREPORT portuko kongresuan, gaiak eraldaketa digitalaren eta portu berdeak izenekoen ingurukoak izango dira. Ports digital transformation 13ko, asteazkeneko, jardunaldiaren izenburua izango da. Jardunaldi hau Ricardo Barkalak, Bilboko Portuko Agintaritzako zuzendariak, gidatuko du eta Terminal Linkeko Boris Wenzelek, Zerga Administrazioko Aduanetako Nerea Rodrígezek eta Noatum-eko Iván Deosdadek parte hartuko dute bertan. Mahai-inguru bat egingo da, non Richard Morton, Portuko Komunitatearen Sistemen Nazioarteko Elkarteko idazkari nagusia, moderatzaile izango den. Bertan, oraina aztertuz eta epe laburreko eraldaketa aurreikusiz, horizonte digitalari buruz hitz egingo da.\nAzkenik, offshore energiak MARINE ENERGY WEEK itsas energia berriztagarriei buruzko kongresuaren motorra izango dira. Beste ekitaldiak bezala, erakusketa gunea, hitzaldi programa interesgarria eta networking-a izango ditu. Irekiera saioa Iñigo Ansolaren, Energiaren Euskal Erakundearen zuzendari nagusiaren, eta Jose Ignacio Hormaecheren, Euskadiko Energia Klusterraren zuzendariaren, eskutik izango da. Azken hori Iberdrola, DG-Mare eta Siemens Gamesa-ko ordezkariak izango dituen mahai-inguru baten moderatzaile izango da ere bai. Beste mahai-inguruak, Jose Luis Villatek, Tecnaliako Offshore Energia Berriztagarrien zuzendariak, moderatutakoak, Nautilus, Vicinay, Iberdrola Renovables eta Idom-en parte hartzea izango du.\nERAKUSKETA EREMUA: EHUN BAT ENPRESA\nWorld Maritime Week-en hirugarren ardatza Bilbao Exhibition Centre-eko Luxua pabiloian egongo den erakusketa-gunea da, non edizio honetan ehun bat enpresak parte hartuko duten. Estatuko ontziola nagusiak ez dira faltako eta Murueta, Zamakona, Balenciaga, Navantia, Armón, Gondan eta Astander-eko ordezkariek dagoeneko han izango direla baieztatu dute. Garrantzitsua da gogoratzea denek hurrengo urteetan garatzen joango den lan karga handia izango dutela aurtengo World Maritime Week-en. Sektoreko enpresa laguntzaileek ere jasoko dituzte egoera honen onurak eta erakusketa-gunean eremu bat izango dute. Esparru honetan, aipagarria da propultsio enpresak BECera itzuliko direla, merkatuan oso indartsuak diren ordezkariekin datozenak.\nBEC|2019-02-07T14:56:09+02:00February 7th, 2019|Albistea @eu|0 Iruzkin


Soma Cult taldeak kontzertua eskainiko du bihar Sanagustinen - Azpeitia - uztarria.eus\nAnartz Izagirre 2020-07-10 09:00\nSoma Cult taldea.\nSoma Cult taldeak kontzertua eskainiko du bihar, zapatua, Sanagustin kulturgunean. 19:00etan hasiko da kontzertua, eta sarrera doakoa izango da. Halere, emanaldira joateko beharrezkoa izango da aurrez gonbidapena eskatzea. Honako lotura honetan eskuratu daiteke sarrera.\n2017. urtean sortu zen Soma Cult taldea, eta Julen Hidalgok (bateria), Joseba Gutierrezek (baxua) eta Josemari Unanuek (gitarra eta ahotsa) osatzen dute taldea. Psikodelia eta grunge estiloko doinuak uztartzen ditu taldeak, besteak beste.\nHona hemen Soma Culten Wallflower abestia:


Bartzelonako eta Chelseako defentsak France Football aldizkariak aitortzen duen saria irabazteko izendatuen artean daude.\nIrene Paredes, Urrezko baloia irabazteko hautagaien artean. Argazkia: France Football\nIrene Paredesek ez du PSG taldean jarraituko\nIrene Paredes gipuzkoarra (FC Bartzelona) eta Cesar Azpilicueta 2021eko Urrezko Baloia irabazteko hautagaien artean izango dira, France Football aldizkariak ostiral honetan jakitera eman duenez.\nBartzelonako atzelari legazpiarrak, Reala, Athletic eta Paris Saint-Germain taldeetako jokalari ohiak, emakumezkoen kategorian parte hartuko du (guztira 20 dira aukeratutakoak kategoria horretan). Bestalde, Chelseako hegalekoa gizonezkoen kategorian hautatu dute, beste 29 izendaturekin batera.\nBi kategorietako azken irabazleak azaroaren 29an jakinaraziko dituzte Parisen egingo den sari-banaketan. Bertan, Megan Rapinoe estatubatuarraren eta Leo Messi argentinarraren (garaikurraren azken irabazleak) lekukoa nortzuk hartuko duten argituko da. Rapinoeren kasuan, saria irabazi duen emakume bakarra da; izan ere, sari hori 2019an hasi zen banatzen, eta 2020an ez zen eman koronabirusaren pandemiaren eraginez.\nUrrezko Baloiaren hautagaitzak argitara emateaz gain, France Footballek Kopa saria (21 urtez azpiko jokalari onena) eta Yashin saria (atezainik onena) irabazteko aukera dutenak zein diren ere plazaratu du.\nAzaroaren 29an jakinaraziko dute nor den kategoria bakoitzeko irabazlea.\nEmakumezkoen kategoriako 20 hautagaiak:\nIrene Paredes (Bartzelona)\nAlexia Putellas (Bartzelona)\nSandra Paños (Bartzelona)\nJennifer Hermoso (Bartzelona)\nGizonezkoen kategoriako 30 hautagaiak:\nLuis Suarez (Atletico Madril)\nLuka Modric (Real Madril)\nKarim Benzema (Real Madril)\nCesar Azpilicueta. Argazkia: France Football\nKopa saria irabazteko 10 hautagaiak\nYashin saria irabazteko 10 hautagaiak\nThibaut Courtois (Real Madril)\nJan Oblak (Atletico Madril)\nUrrezko baloia 2021


Valle de Villaverde | Gure Herriak (Cantabria) | Visit Enkarterri\n1. Santa María eliza\n2. Santa María eliza\n3. Santa María eliza\nVillaverde Harana Enkarterrin dagoen kantabriar enklabea da. Zalla edo Sopuertatik Karrantzara doan errepidea jarraituz heltzen gara. Herri honetako antzinako eskoletan udalerriko Zentro Etnografikoa aurkitzen da. Museoak denboran bidaiatu eta iragan hori ezagutzeko aukera eskaintzen digu.\nEskuz esku doaz harana etaxendazaletasuna. Tejeako basoa pago, haritz eta gaztainondoz jantzitako sekulako parajea dugu. Aspaldi batean basoak eta naturak eguneroko bizitzan erabateko eragina izan zuten.\nHenales auzoan, Turtziozera doan errepidean, Casona Micaela upeltegia aurkitzen dugu. Albariñoa eta Riesling mahatsak hazten dituzte bertan. Lortutako ardoak apartakoak dira, itsaski eta arrainarekin hartzeko aproposak. Bisita gidatuak egiten dira.\nTel.: 946 809 005\nVillaverde Haranekoko Zentro Etnografikoa


16:54, 4 ekaina 2012ko berrikusketa\n39 bytes added , Duela 9 urte\n16:00, 4 ekaina 2012ko berrikusketa (aldatu)\n16:54, 4 ekaina 2012ko berrikusketa (aldatu) (desegin)\n'''Jeremy Bentham''' (Spitalfields, [[London]], []ko [[Otsailaren 15]] - [[London]], []ko [[Ekainaren 6]]) filosofo ([[UtilitarismoIngalaterra|ingeles]]aren fundatzailea)filosofo eta [[epaile]]a izan zen, [[Ingalaterra|ingelesautilitarismo]]aren izan zenfundatzailea.\nBenthamen teoria honek estatu osoaren borondatea agintari den ente batean sartzen dela esaten du. '''Agintari''' hitzak sozietate politiko baten obedientzia generala esan nahi du. Teoria honen barrruan bi arau daude, in principem eta in populum; lehenengoak agintariaren aktibitateei egiten die erreferentzia, eta bigarrenak sozietatearen obedientziari.▼\nBi botere banatzen dira: Kotrektazio boterea ( agintarien interbentzio fisikoa ) eta Agintzeko boterea ( agintariak estatuaren gainean daukan boterea )▼\n▲Benthamen teoria honek estatu osoaren borondatea agintari den ente batean sartzen dela esatenbaieztatzen du. '''Agintari''' hitzak sozietate politiko baten obedientzia generala esan nahi du. Teoria honen barrruan bi arau daude, ''in principem'' eta ''in populum''; lehenengoak agintariaren aktibitateei egiten die erreferentzia, eta bigarrenak sozietatearengizartearen obedientziari.\nTeoria honen beste puntu interesgarri bat zigorra da, ezinbestekoa Benthamen esanetan, agintariaren indarra adierazteko.\n==Ez fikzioaren teoria==▼\n▲Bi botere banatzen dira: Kotrektaziokotrektazio boterea (, agintarien interbentzio fisikoa )alegia, eta Agintzekoagintzeko boterea ( agintariak estatuaren gainean daukan boterea. Teoria honen beste puntu interesgarri bat zigorra da, ezinbestekoa dena Benthamen esanetan, agintariaren indarra )adierazteko.\nTeoria honek antzekotasun handia dauka '''Rusell'''en osorik ez dauden sinboloen teoriarekin eta ondoren sortuko ziren tesiei aurreratu zen.'''Locke'''ren epistomologiarekin erlazioa dauka eta Benthamek erabileraren teoriaren barrutik fikzioak kentzeko erabili zuen.▼\nTeoria honek sentsazioen eta esprezioen artean erlaziorik badagoen ausnartzen du, eta ondoren finantzietara, botere judizialera eta abarretara desbideratu zen.\n▲== Ez fikzioaren teoria ==\n▲Teoria honek antzekotasun handia dauka '''Rusell'''[[Bertrand Russell]]en osorik ez dauden sinboloen teoriarekin eta ondoren sortuko ziren tesiei aurreratu zen.''' [[Locke''']]ren epistomologiarekin erlazioa dauka eta Benthamek erabileraren teoriaren barrutik fikzioak kentzeko erabili zuen. Teoria honek [[sentsazio]]en eta espresioen artean erlaziorik badagoen hausnartzen du, eta ondoren [[finantz]]etara, botere judizialera bideratu zen besteak beste.\n* [http://www.ecn.bris.ac.uk/het/bentham/government.htm ''Fragment on Government''] (1776).